ការសម្ភាសរបស់អ៊ុំប្រុសរ៉ស់ ម៉ន

ក៖ អ្នកសម្ភាសឈ្មោះជាង ស៊ីអ៊ាវ

ខ៖ អ្នកទទួលការសម្ភាសឈ្មោះ រ៉ស់ ម៉ន។

ការសង្ខេបប្រវត្តិរបស់អ៊ុំប្រុស រ៉ស់ ម៉ន

អ៊ុំប្រុស រ៉ស់ ម៉ន ពោមានអាយុ៥៦ ឆ្នាំ​នៅក្នុងឆ្នាំ២០២០ មានភេទប្រុស​ មានទីលំនៅបច្ចុប្បន្ននៅភូមិអូយ៉េស ឃុំស្រែសង្គម ស្រុកកោះញ៉ែក ខេត្តមណ្ឌលគិរី។

ក៖ ចឹងជាដំបូងខ្ញុំអរគុណច្រើនអ៊ុំដែរបានអោយខ្ញុំពិភាក្សាជាមួយអ៊ុំទាក់ទងពីប្រវត្តិរបស់អ៊ុំ ហើយការសម្ភាសទាំងអស់នេះខ្ញុំហ្នឹងដាក់ទៅក្នុងវេបសាយសាលាដើម្បីតំកល់ទុកអោយកូនចៅជំនាន់ក្រោយរបស់អ៊ុំបានស្គាល់បានដឹងជាពិសេសដូចសាលាBYUចឹងហាស ចឹងសំរាប់អ៊ុំយល់ព្រមដើម្បីអោយខ្ញុំដាក់ការសម្ភាសទាំងអស់នេះទៅក្នុងវេបសាយសាលាទេអ៊ុំ?

ខ៖ បាទ!

ក៖ បាទអ៊ុំចឹងសំរាប់ក្មួយជាអ្នកសម្ភាសអ៊ុំក្មួយមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសអ៊ុំគឺនៅថ្ងៃទី៩ខែ៤ឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិភូមិហ្នឹងភូមិអីគេអ៊ុំ?

ខ៖ ភូមិអើអូយ៉េស។

ក៖ ភូមិអូយ៉េស?

ខ៖ បាទ!

ក៖ ចុះអ៊ុំឃុំអីគេអ៊ុំ?

ខ៖ ស្រែសង្គម។

ក៖ ឃុំស្រែសង្គម?

ខ៖ បាទ!

ក៖ ស្រុកអើ..?

ខ៖ កោះញ៉ែក។

ក៖ កោះញ៉ែក ខេត្តមណ្ឌលគិរីចឹងសំរាប់អ៊ុំឈ្មោះពេញរបស់អ៊ុំម៉ងឈ្មោះអីគេអ៊ុំ?

ខ៖ ខ្ញុំរស់ ម៉ន។

ក៖ រ៉ស់ ម៉ន?

ខ៖ បាទ!

ក៖ ចុះមានឈ្មោះហៅក្រៅអត់អ៊ុំ?

ខ៖ ខ្ញុំអត់ទេមិនដែរដាក់ឈ្មោះក្រៅផង។

ក៖ អូ៎ចុះកាលពីក្មេងធ្លាប់មានបងប្អូនរឺមួយក៏ឪពុកម្ដាយហៅឈ្មោះអ៊ុំអីផ្សេងអត់?

ខ៖ អត់ទេដែរហៅតែឈ្មោះហ្នឹង!

ក៖ អូ៎ឈ្មោះរ៉ស់ ម៉នចឹងម៉ងណេះអ៊ុំណេះ?

ខ៖ បាទ!

ក៖ អូ៎បាទអ៊ុំអ៊ុំមានអាយុប៉ុន្មានអ៊ុំសព្វថ្ងៃ?

ខ៖ ខ្ញុំអើហាសិបប្រាំមួយ។

ក៖ ហាសិបប្រាំមួយឆ្នាំណេះអ៊ុំណេះ?

ខ៖ បាទ!

ក៖ អូ៎អ៊ុំកើតនៅថ្ងៃខែឆ្នាំណាអ៊ុំចាំអត់?

ខ៖ ខ្ញុំអត់ចាំទេណេះ។

ក៖ ចុះឆ្នាំអ៊ុំចាំអត់អ៊ុំ?

ខ៖ ឆ្នាំខ្ញុំចាំខ្ញុំឆ្នាំរោង។

ក៖ ឆ្នាំរោង?

ខ៖ បាទ!

ក៖ អុ៎ប៉ុន្មានឆ្នាំមួយពាន់ប្រាំបួនរយប៉ុន្មានអ៊ុំអត់ចាំទេ?

ខ៖ អត់ចាំ។

ក៖ អូ៎បាទចុះអ៊ុំកើតនៅណាអ៊ុំ?

ខ៖ ខ្ញុំនៅនេះហោសនៅភូមិកណ្ដាល ស្រុកអើស្រុកកំពង់សឹង។

ក៖ ភូមិកណ្ដាល ស្រុកកំពង់សឹង?

ខ៖ បាទខេត្តព្រៃវែង។

ក៖ ប៉ុន្តែស្រុកវាស្រុកអីគេអ៊ុំ?

ខ៖ អើឃុំកំពង់សឹង ស្រុកព្រះស្ដេច។

ក៖ ឃុំកំពង់សឹង ស្រុកព្រះស្ដេច ខេត្តព្រៃវែងណេះអ៊ុំ?

ខ៖ បាទ!

ក៖ អូ៎បាទអ៊ុំចុះអ៊ុំមានបងប្អុនបង្កើតចំនួនប៉ុន្មាននាក់អ៊ុំ?

ខ៖ ខ្ញុំមានបួននាក់។

ក៖ មានបួននាក់មានប្រុសប៉ុន្មានស្រីប៉ុន្មានអ៊ុំ?

ខ៖ ប្រុសពីរស្រីពីរ។

ក៖ អូ៎អ៊ុំកូនទីប៉ុន្មានទៅ?

ខ៖ ខ្ញុំបងគេ។

ក៖ អូ៎អ៊ុំបងគេហោស?

ខ៖ បាទ!

ក៖ ចុះអ៊ុំអាចប្រាប់ឈ្មោះបងប្អូនៗរបស់អ៊ុំបានទេថាពួកគាត់មានឈ្មោះអីខ្លះទៅ?

ខ៖ អាមួយឈ្មោះអើមនបន្ទាប់ពីខ្ញុំ។

ក៖ អ៊ុំឈ្មោះរ៉ស់ ម៉ន?

ខ៖ បាទ!

ក៖ ប្អូនឈ្មោះមន?

ខ៖ បាទបន្ទាប់មកទៀតមក សូត សល់បីនាក់។

ក៖ ពៅគេណេះអ៊ុំណេះ?

ខ៖ បាទ!

ក៖ ចុះឥឡូវសព្វថ្ងៃពួកគាត់នៅណាអ៊ុំ?

ខ៖ អើឪពុកខ្ញុំស្លាប់តាំងពីជំនាន់ប៉ុលពត។

ក៖ អត់ទេបងប្អូនៗអ៊ុំហាសឥឡូវពួកគាត់នៅណាទៅ?

ខ៖ អើមិនដឹងនៅណាទេចេះតែបែកគា្នទៅមួយនៅអ៊ីនេះហោសនៅសាលាហោសពីរនាក់ទៀតមិនដឹងទៅណាមកណីទេស៊ើបសួរក៏មិនដែរបានឃើញដែរ។

ក៖ អូ៎យើងអត់ដឹងដំណឹងគា្ន?

ខ៖ បាទយើងអត់ដឹងដំណឹងផងមិនដឹងនៅអីណានៅអីណី។

ក៖ តាំងពីពេលណាអ៊ុំ?

ខ៖ បែកគា្នតាំងទើបបែកដែរហ្នឹងបែកអាពីរពាន់បីនេះ។

ក៖ អូ៎មែនប៉ុលពតហើយផងហោស?

ខ៖ បាទអត់ទេបែកគា្នពីពាន់បី។

ក៖ ចុះពេលយើងបែកហ្នឹងយើងអត់មានគាត់អត់ទៅរកស៊ីស្រុកផ្សេងមាន?

ខ៖ នៅបែកគា្ន។

ក៖ រឺក៏យើងមក?

ខ៖ មកមុនមកនៅជាមួយខ្ញុំហ្នឹងមកនៅជាមួយខ្ញុំដល់ពេលផុតពីខ្ញុំហ្នឹងខឹងខ្ញុំម៉េចទេគេនាំគា្នរត់ទៅហ្នឹង ទៅបាត់ទៅសួរស៊ើបសួរក៏មិនឃើញខ្ញុំអីមិនដឹងជានៅណានៅអីណីថាមកលេងក៏មិនមក។

ក៖ អូ៎!

ខ៖ បាត់រហូតទៅ។

ក៖ ចឹង..?

ខ៖ ទៅស៊ើបសួរប្អូននោះប្អូនទីបីហ្នឹងមកសួររកទៀតទៅបាត់ពីរនាក់បងប្អូនវាបងមួយពៅមួយ។

ក៖ ចឹងនៅទីបីហ្នឹងអ៊ុំនៅ…?

ខ៖ បាទ!

ក៖ ចុះទីបីនៅណាអ៊ុំ?

ខ៖ នៅអ៊ីសាលាហោស!

ក៖ ប៉ុន្តែនៅកោះញ៉េកហ្នឹងដែរ?

ខ៖ អត់ទេនៅអ៊ីព្រៃវែងហោស!

ក៖ នៅព្រៃវែងហោស?

ខ៖ បាទ!

ក៖ ចឹងអ៊ុំមកនៅហ្នឹងម្នាក់ឯងទេណេះ?

ខ៖ សព្វថ្ងៃមករស់នៅហ្នឹងម្នាក់ឯង!

ក៖ អូ៎អ៊ុំមានអនុស្សាវរីយ៍អីជាមួយបងប្អូនអ៊ុំអត់កាលនៅជាមួយគា្នហាសអ៊ុំនៅក្មេងៗអីចឹងហាសណាស់?

ខ៖ ក្មេងៗគា្មនអីទេនៅយើងនៅជុំគា្នទាំងអស់គា្ន។

ក៖ ធ្វើស្រែធ្វើចំការហាសណេះ?

ខ៖ បាទធ្វើស្រែធ្វើចំការអី។

ក៖ អូ៎!

ខ៖ យើងរកត្រីរកអីចឹងទៅ។

ក៖ អូ៎បាទអ៊ុំ!

ខ៖ បាទហើយវាក៏មានរកត្រីខ្ញុំកាលជំនាន់ណុងមានបានរៀនអីណា។

ក៖ អ៊ុំអត់បានរៀនទេណេះ?

ខ៖ ម៉ែក៏ចាស់ឪហ្នឹងអើឪស្លាប់នៅជំនាន់ប៉ុលពត។

ក៖ ចុះម្ដាយអ៊ុំ?

ខ៖ ម្ដាយខ្ញុំគាត់ស្លាប់ដែរតែគាត់ស្លាប់បែកហើយបានគាត់ស្លាប់។

ក៖ អូ៎ប៉ុន្តែឪពុករបស់អ៊ុំឈ្មោះអីគេអ៊ុំ?

ខ៖ ឈ្មោះពោ។

ក៖ ឈ្មោះអីគេពោអ៊ុំ?

ខ៖ ស្អីពោទេនេះអើរ៉ស់ ពោ។

ក៖ រ៉ស់ ពោ?

ខ៖ ហ្នឹងហើយ!

ក៖ ចុះអ៊ុំអើគាត់ស្លាប់នៅជំនាន់ប៉ុលពត?

ខ៖ ណុង។

ក៖ កើតអីបានគាត់ស្លាប់អ៊ុំអ៊ុំដឹងអត់?

ខ៖ កាលណុងគាត់ធ្វើទាហ៊ានជំនាន់លុនណុលមកដល់ហ្នឹងគេយកទៅរៀនសូត្រ។

ក៖ អូ៎!

ខ៖ ដល់យកទៅរៀនសូត្រប៉ុលពតហ្នឹងក៏គេអោយគាត់ហ្នឹងចេញមកវិញ អោយចេញមកវិញគាត់ហ្នឹងក៏ឈឺជើងឈឺជើងហ្នឹងគាត់ក៏មកលេងផ្ទះបងគាត់មកលេងចេញទៅវិញជួបអាក្មួយហោស!

ក៖ បាទអ៊ុំ!

ខ៖ ជួបអាក្មួយណុងអាក្មួយគេធ្វើការហ្នឹងគេថាអើពូឯងម៉េចទៅលួចរត់មកចាប់ពូហ្នឹងទៅវិញ។

ក៖ អើ!

ខ៖ ចាប់ពូហ្នឹងទៅវិញយកទៅសំលាប់។

ក៖ ក្មួយឯងហ្នឹង?

ខ៖ ក្មួយឯង!

ក៖ ហាសគ្រាន់តែប៉ុលពតគេអោយចេញមកហើយហេស?

ខ៖ បាទគេធ្វើសំបុត្រអោយចេញលឺថាគា្នដប់នាក់ចឹងសំបុត្រមួយចឹងគេប៉ុន្មាននាក់ចឹងគេយកសំបុត្រមកភូមិហ្នឹងមុនចឹងហើយគាត់អាងជើងដើរមិនរួចចឹងគាត់ថាចាំស្អែកចាំទៅផ្ទះ គាត់ហ្នឹងក៏ចូលលេងផ្ទះបងគាត់ហ្នឹងទៅចូលលេងហ្នឹងក៏ព្រឹកឡើងក៏គាត់ចេញមក ចេញមកទទួលអាក្មួយមកដល់ឃើញ ឃើញពូនៅហ្នឹងថាពូរត់ប្រកែកគេគេមិនឈ្នះអីគេថាអើខ្ញុំអត់រត់ទេក្មួយឯងពូមានរត់ណា ពូគ្រាន់តែឈឺជើងដើរមិនទាន់គេពូសុំចូលលេងផ្ទះបងសិនមកស្រាប់គេយកគាត់ទៅសំលាប់ចោលបាត់ទៅ។

ក៖ អូ៎!

ខ៖ ជំនាន់ណុង។

ក៖ ប៉ុន្តែក្មួយរបស់..?

ខ៖ អាមួយ…។

ក៖ ក្មួយរបស់អ៊ុំហ្នឹងគាត់ទាហ៊ានប៉ុលពត?

ខ៖ បាទទាហ៊ានលុនណុល។

ក៖ អូ៎ទាហ៊ានលុនណុលហោស?

ខ៖ បាទគាត់ធ្វើទាហ៊ានលុនណុល។

ក៖ គាត់អត់យល់ទេណេះអ៊ុំណេះ?

ខ៖ បាទ!

ក៖ អត់យល់គា្ន?

ខ៖ ហ្នឹងហើយអូ៎កាលជំនាន់ណុងមិនយល់យើងទេ។

ក៖ បងប្អូន?

ខ៖ តែសូម្បីអីខ្ញុំផ្លែសូដាមួយរើសគា្នហូបគា្នប្រាំនាក់បេះម្នាក់ម្ដុំៗហ្នឹងស្រាប់វាថាអើមិត្តឯងម៉េចក៏ហ៊ានហូបចឹង សមូលហភាពគេម៉ាកគោកគេមិនហ៊ានហូបផងហើយមិត្តឯងហូបតែឯងម៉េចកើតគេថាមិត្តឯងបានយកទៅវ៉ៃចោលតើទុកមិនចំណេញដកចេញមិនខាតទេ។

ក៖ បាទអ៊ុំ!

ខ៖ វាថាហើយខ្ញុំក៏មិនតដែរ។

ក៖ ខ្ចិលតមាត់ជាមួយ?

ខ៖ បាទខ្ញុំក៏លែងមាត់លែងកទៅកាលណុងគាត់នឹកក្នុងចិត្តថាផ្លែសូដាមួយទៅឡូថាតែបេះទៅផ្លែសូដាជ្រុះពេលជ្រុះយកទៅយកចោលស្អុយចោលដដែរ ដល់ជំនាន់ណុងខ្ញុំក៏លែងមាត់លែងមាត់មនុស្សប្រាំនាក់ហៅខ្ញុំព្រឹកឡើងមិនទាន់បានបាយផងហៅខ្ញុំទៅលើកភ្លឺស្រែ។

ក៖ អូ៎!

ខ៖ ប្រាំនាក់ហ្នឹងគេដាក់ខ្សែហ្នឹងខ្សែមួយរយម៉ែត្រកាលណុងសម៉ាក់មិត្តអើយមិនហើយទេគា្នប្រាំនាក់មួយថ្ងៃពីណាលើកហើយហើយណាមួយបាយក៏គ្មានហូបទៀត គេថាហីមិត្តឯងនៅតមាត់ជាមួយអង្គការដល់ណាទៀតហើយខ្ញុំក៏ឈប់មាត់ទៅលឺគេថាចឹងខ្លាចគេវ៉ៃចោល។

ក៖ បាទអ៊ុំ!

ខ៖ ក៏លែងមាត់លែងកទៅ។

ក៖ ប៉ុន្តែកាលណុងអ៊ុំនៅណាអ៊ុំ?

ខ៖ ខ្ញុំនៅព្រៃវែង។

ក៖ គេអោយអ៊ុំនៅព្រៃវែងគេអត់អោយជំលាសទៅណាទេហោស?

ខ៖ ជំលាសដែរប៉ុន្តែដល់ពេលជំលាសចេញផុតពីហ្នឹងមកខ្ញុំជំលាសទៅខាងព្រៃរន្ធគុម្ពផុតព្រៃទាហោសខាងព្រំដែនវៀតណាម ទៅណុងដល់ពេលចឹងទៅគេវ៉ៃដំបើមពេកគេជំលាសអោយខ្ញុំទៅលិច។

ក៖ អូ៎បាទ!

ខ៖ ដល់ទៅស្រុកលិចដល់ពេលហ្នឹងខ្ញុំក៏មកដល់ខាងកន្លែងស្រុកហ្នឹងខ្ញុំគេចខ្ញុំអត់ទៅចូលហ្នឹងស្រុកទេ ចូលមន្ទីរស្រុកទេខ្ញុំគេចគេចចេញមកចូលមកនៅហ្នឹងភូមិវិញដល់ចូលនៅភូមិស្នើរប្រធានបាយរោងបាយរោងអីណុងថាអើខ្ញុំសុំអើសម៉ាក់មិត្តបងអើសុំនៅហ្នឹងពីរបីថ្ងៃសិនសំរាកពីរបីថ្ងៃចាំទៅលិចដល់ហើយគេថាអើបើនៅក៏នៅទៅប្រធានឃុំអើប្រធានឃុំប្រធានរោងបាយហ្នឹង!

ក៖ បាទ!

ខ៖ ហើយនៅក៏នៅទៅចុងនៅបានប្រហែលមួយខែមួយខែណុងបានបែកបែកបានខ្ញុំរួចខ្លួនខំអីយកខ្ញុំទៅស្រុកលិចហ្នឹងងាប់ទៀតវាបាននៅណុងបានមួយខែស្រាប់បែកហេ៎មិនទាន់បែកទេនៅបានមួយខែគេជ្រួលច្របល់ ជ្រួលច្របល់ថាអូ៎ពុងគេថាអូ៎ប្រមូលគា្នទៅនៅម្ដុំកន្លែងស្រះស្កូវភូមិស្រះស្កូវហើយជុំគា្ននៅណុងហាសអង្គការគេប្រជុំមានប្រជុំស្អីវា។

ក៖ ប្រុងយកយើងទៅវ៉ៃចោល?

ខ៖ ហ្នឹងហើយយកដាក់មីនហោសដាក់មីនតោនប្រុងចុចហោសដល់មិនដឹងម៉េចស្រាប់បែកការណ៍ដល់បែកការណ៍នាំគា្នរត់ចេញអស់រលីង។

ក៖ ពីណាគេដឹងអ៊ុំ?

ខ៖ មិនដឹងបែបខាងភូមិស្រះស្កូវមើលទៅខាងភូមិស្រះស្កូវគេថាអូ៎បងប្អូនយើងកុំនៅនៅមិនបានទេ ហ្នឹងបញ្ហាហើយដល់ចឹងនាំគា្នរត់រត់ខ្ញុំក៏លឺតែចឹងក៏រត់ចេញដែរនៅកុមារប្រមូលផ្ដុំណុង។

ក៖ បាទអ៊ុំ!

ខ៖ រត់ចេញរត់ចេញខ្ញុំរត់មកផ្ទះណេះប្រាប់ម៉ែប្រាប់ចាស់ៗតាមភូមិហ្នឹងថាអូ៎ភូមិស្រះស្កូវគេជ្រួលច្របល់គេរត់ចេញពីភូមិអស់ហើយ!

ក៖ យើងលឺថាគេដែរហោស?

ខ៖ បាទដល់នេះស្រាប់ក៏រត់ចេញមកលឺតាមគេលឺស្រាប់គេប្រាប់ចឹងហោសថាហេ៎កុំនៅៗប្រមូលគា្នចេញពីភូមិដល់ឃើញគេចេញពីភុមិខ្ញុំមកប្រាប់ចាស់ៗថាពូអើយមីងអើយតោះយើងកុំនៅនៅមិនបានទេ ទៅស្រះស្កូវហ្នឹងគេទៅអើទៅវាលៗហ្នឹងគេទៅរត់ចេញពីភូមិអស់នាំគា្នរត់ចេញប្រាប់។

ក៖ ប៉ុន្តែគ្រាន់ពេលហ្នឹងគេបានដាក់គ្រាប់បែកអត់អ៊ុំចឹង?

ខ៖ ដឹងអត់បានដឹងអត់បានដឹងដែរលឺតែគេនិយាយគេថាប្រុងដាក់ៗ។

ក៖ ដល់ពេលបែកការណ៍ចឹងគេអត់បានដាក់ទេ?

ខ៖ បាទ!

ក៖ គេរត់អស់ហើយណេះអ៊ុំ?

ខ៖ បែកការណ៍ទៅគេរត់អស់ទៅដល់ព្រឹកឡើងហ្នឹងស្រាប់យន្តហោះទំលាក់កាត់ផ្លូវកាត់អីប្រជាជនកុំអោយឆ្លងទៅលិច។

ក៖ បាទ!

ខ៖ ព្រឹកឡើងបានវៀតណាមចូលវ៉ៃបែកទៅពួកខ្ញុំក៏បកចូលមកភូមិវិញទៅ។

ក៖ ចុះអ៊ុំពេលហ្នឹងអើដូចជាគេអោយអ៊ុំធ្វើការងារអីគេខ្លះអ៊ុំជំនាន់ប៉ុលពត?

ខ៖ ជំនាន់ប៉ុលពតអើគ្មានធ្វើការងារអីទេមានតែជីកស្រះធ្វើផ្លូវហើយហ្នឹងជួនទៅបន្ទាប់ពីជីកស្រះមកមកអោយធ្វើអោយដើរតាមផ្ទះចឹងថ្លឹងអាចម៍គោថ្លឹងអីដឹងគេថ្លឹងយកទៅធ្វើស្អីគេ។

ក៖ អូ៎!

ខ៖ ថ្លឹងអាចម៍គោហើយគេដាក់រណ្ដៅអារណ្ដៅយើងជីកមួយម៉ែត្របួនជ្រុងអីពីរម៉ែត្របួនជ្រុងអីចឹងទៅគេដាក់អោយពេញៗទៅផ្ទះខ្ញុំចឹងមានក្នុងមួយថ្ងៃចឹងមានប៉ុន្មានគីឡូផ្ទះនោះមានប៉ុន្មានគីឡូចឹងទៅថ្លឹងអោយហើយយកទៅដាក់រណ្ដៅទៅ។

ក៖ យកធ្វើជីអ៊ុំ?

ខ៖ បាទធ្វើជីពីជំនាន់ណុង។

ក៖ ប៉ុន្តែគេមានជំលាសអ៊ុំចេញពីខេត្តព្រៃវែងអត់?

ខ៖ អត់ទេខ្ញុំនៅក្នុងវិលនៅខេត្តព្រៃវែងខ្ញុំអត់សូវបានចេញផង។

ក៖ អូ៎!

ខ៖ បាទនៅក្នុងស្រុកប៉ុនទៅនៅចេញពីភូមិមួយទៅភូមិមួយចឹងហាសគ្រាន់ថាអោយចេញពីព្រៃវែងអត់ទាន់បានចេញទេ។

ក៖ ប៉ុន្តែការងារអីដែរអ៊ុំគិតថាពិបាកជាងគេនៅក្នុងជំនាន់ប៉ុលពតពេលណុង?

ខ៖ ជំនាន់ប៉ុលពតណុងបើនិយាយរឿងពិបាកណុងការងារ…។

ក៖ ទាំងអស់ណេះអ៊ុំ?

ខ៖ បាទមិនសូវនេះទេបើក្នុងជំនាន់ប៉ុលពតមានការងារអីក៏ពិបាកដែរវាគ្រាន់ថាវាអត់សូវស្រួលហើយណាមួយយើងបាយវាមិនគ្រប់គ្រាន់ហូបចុក។

ក៖ បាទអ៊ុំ!

ខ៖ បបររាវៗជួនបបរលាយព្រលិតលាយអីចឹងទៅដួសអោយយើងមួយពេលអើមួយការៗ។

ក៖ អូ៎!

ខ៖ ហូបទៅ។

ក៖ ប៉ុន្តែអ៊ុំគិតថាអើពេណុងបងប្អូនអ៊ុំនៅជាមួយដែររឺក៏បែកគា្នអស់ហើយ?

ខ៖ អត់ទេនៅជាមួយគា្នទាំងអស់។

ក៖ ធ្វើការជាមួយគា្នដែរ?

ខ៖ បាទធ្វើការជួនគេដូចថាទៅក្រុមផ្សេងចឹងទៅខ្ញុំនៅក្រុមផ្សេងចឹង។

ក៖ យប់ឡើងយើងមកជុំគា្ន?

ខ៖ បាទនិយាយរួមប្អូនៗខ្ញុំកាលនៅណុងវានៅតូចៗដែរហ្នឹងគ្រាន់វានៅជាមួយម៉ែមានតែខ្ញុំហើយអាទីពីរទេធ្វើទៅនេះប្អូនខ្ញុំអាទីពីរណុងវាចូលហើយទីបីហ្នឹងនៅតូចហើយទីបួនវាទើបនៅតូចដែរហ្នឹងតូចៗ។

ក៖ ប៉ុន្តែយប់ឡើងបានមកជុំគា្នមែនអ៊ុំ?

ខ៖​អត់ទេព្រលឹមឡើងអូ៎យប់ចឹងគេមានផ្ទះមួយប្រហែលប៉ុណ្ណឹងអីទេគេអោយយើងដេកបានប្រហែលហាសិបនាក់អីចឹងទៅ ម៉្ភៃនាក់សាមសិបនាក់អីចឹងទៅ។

ក៖ អូ៎!

ខ៖ ស្រីៗមានផ្ទះមួយគេដេកផ្សេងទៅ។

ក៖ បាទអ៊ុំ!

ខ៖ បាទ!

ក៖ យើងផ្សេងទៅ?

ខ៖ បាទយើងប្រុសៗហ្នឹងដេកផ្សេងទៅហើយ…!

ក៖ ចុះឪពុកម្ដាយអ៊ុំពេលណុង?

ខ៖ ពេលណុងម៉ែខ្ញុំគាត់នៅផ្ទះគាត់នៅតាមរោងបាយចឹងទៅដល់ខែចឹងទៅមាន់រងាវម្ដងចឹងគេវៃជួងចឹងទៅគាត់ឡើងទៅស្ទូងហ្នឹងគេទៅធ្វើស្រែធ្វើអីដកអីចឹងទៅធម្មតា។

ក៖ អូ៎!

ខ៖ តែខ្ញុំទេមិនដែរស្គាល់ម៉ែស្គាល់ឪចឹង!

ក៖ ប៉ុន្តែឪពុកម្ដាយក៏នៅបែកគា្នទៀតដែរ?

ខ៖ បាទបែកគា្ន។

ក៖ និយាយរួមបែកគា្នទាំងអស់ម៉ងណេះអ៊ុំ?

ខ៖ បាទឪពុកខ្ញុំហ្នឹងគេយកទៅរៀនម៉ែខ្ញុំនៅផ្ទះបើមិនទៅរៀនក៏គេយកប្រុសៗគេយកទៅកាន់ផ្សេងកាន់នង័្គលកាន់អីផ្សេងចឹងទៅដាក់មួយក្រុមទៅភ្ជួរទៅហើយស្រីៗគេនៅផ្ទះ។

ក៖ អូ៎!

ខ៖ ចឹងព្រលឹមឡើងម៉ោងបួនម៉ោងអីហ្នឹងឡើងងើបស្ទូងម៉ោងបួនម៉ោងបីអីហ្នឹងដល់គេវ៉ៃជួងឡើងទៅស្ទូងទៅហ្នឹងជំនាន់ប៉ុលពត។

ក៖ ប៉ុន្តែរបបអាហារយើងម៉េចទៅអ៊ុំពេលណុង?

ខ៖ របបហោសអូ៎គ្មាននរណាចែកអោយតិចៗមួយចានៗយើងទៅណាបើយើងកាលណុងបើមិនដំបូងយើងហូបមិនឆ្អែតដែរហ្នឹង!

ក៖ បាទអ៊ុំ!

ខ៖ ដល់ពេលយូរៗទៅយើងចេះតែទ្រាំៗទៅដូចតែស៊ាំយូរៗម្ចាស់មួយចានអីហូបមិនចង់អស់។

ក៖ យើងហូបជាបបររឺហូបជាបាយ?

ខ៖ បាទបបរហ្នឹងតាមឃុំឃុំខ្លះគេស្រួលចឹងទៅគេហូបបាយទៅឃុំខ្លះមិននេះទៅដូចគេហូបបបរទៅដូចម៉េចទេកាលជំនាន់ប៉ុលពតណុងគេយើងវាដូចថា…។

ក៖ ប៉ុន្តែកាលអ៊ុំអ៊ុំហូបបបរ?

ខ៖ ខ្ញុំហូបបបរបើខ្ញុំជំលាសទៅស្រុកគេទៅភូមិឃុំគេគេហូបបាយ។

ក៖ អូ៎!

ខ៖ មើលដូចថាគ្រាន់ខុសគា្នឃុំខ្លះចឹងមួយអាទិត្យគេហូបបាយហើយមួយអាទិទ្យគេធ្វើបង្អែមអោយហូប អើខាងភូមិខ្ញុំមួយអាទិត្យពីរអាទិត្យមិនដែរបានធ្វើបង្អែមអោយយើងហូបដែរបបរដឹងបបរ។

ក៖ បបររហូតម៉ងហោស?

ខ៖ បាទបបររហូតមួយខែបានអូ៎មួយឆ្នាំបបរជាប់រហូតបបរដួសមកមួយវែក។

ក៖ ចុះយើងហូបម៉េចឆ្អែតទៅអ៊ុំចឹង?

ខ៖ ចឹងអើ…!

ក៖ យើងមានកំលាំងណាធ្វើការទៅចឹង?

ខ៖ បាទមានកំលាំងណាបើយើងធ្វើដោយពីចិត្តណាទៅធ្វើកើតកើតទៅធ្វើមិនកើតវាថាយើងចេះថាយើងចុះស្រេចតែអំពើចិត្តវាថាហ្នឹងយើងហូបមិនឆ្អែតគ្មានកំលាំងថាយើងអីណាស្អីអើ..!

ក៖ ធ្វើពុតធ្វើអីហាសណេះអ៊ុំ?

ខ៖ ហ្នឹងហើយគេថាស្អីគ្រុនញាក់គ្រុនញ័រវាម៉េចណាណោះស្រេចតែវាអ្នកថាទេគ្រុនញាក់គ្រុនញ័រគ្រុនអាត្រាក់ទ័រគ្រុនឡានណាគ្រុនបាយបានគ្រុនស្អីណាវា។

ក៖ អូ៎បាទអ៊ុំ!

ខ៖ ហ្នឹងហើយដល់ទៅពេលវាពិបាកអាយើងមនុស្សយើងអើជំនាន់ណុងយើងចេះតែធ្វើទៅបើយើមិនធ្វើ តែយើងប្រឆាំងវាដឹងតែមានតែយកយើងវ៉ៃចោល។

ក៖ បាទអ៊ុំបាទ!

ខ៖ ច្រើនគា្នហើយអ្នកថាថាចឹង។

ក៖ អូ៎!

ខ៖ ហើយយកគា្នទៅវ៉ៃចោលទៅចងគា្នទៅសូរតែខ្សែធំទៅខ្សែអំបោសយើងហ្នឹង!

ក៖ អើ!

ខ៖ អំបោសយើងចងមេដៃហ្នឹង!

ក៖ ចងហ្នឹងរហូត?

ខ៖ តគា្នរហូតដៃត្រឹមណាវ៉ៃត្រឹមហ្នឹងអោយយើងដើរ។

ក៖ អូ៎!

ខ៖ ថាដប់នាក់ចឹងដើរទៅចឹងដូចថាម្នាក់ដូចថាវាអើគា្នរវើយគា្នហេវក្បាលជង្គង់ត្រមែងៗហ្នឹងប៉ុនអាខ្លះទៅផុងដីទៅក៏រអិលអីដាច់ម៉ាត់ហ្នឹងអាមួយក្រណាត់ហ្នឹងទៅក្រោយអាអ្នកខុសអាអ្នកត្រូវក៏មិនថាដែរអាត្រូវក៏វ៉ៃអាខុសក៏វ៉ៃដែរវ៉ៃអាទាំងអស់។

ក៖ អូ៎ប៉ុន្តែអ៊ុំអត់អីទេណេះ?

ខ៖ បាទអត់ដែរបានអីផង។

ក៖ ចុះយើងដល់ពេលយើងហូបអាហារចឹងទៅយើងឃ្លានយើងធ្វើម៉េចយើងមានធ្លាប់លួចរបស់របរហូបអត់?

ខ៖ អើនិយាយមិនលួចម៉េចប៉ុលពតអានេះហាសខ្ញុំក៏ធ្លាប់ដែរហ្នឹងមែនថាមិនធ្លាប់ទេកាលជំនាន់ណុងគ្រាន់ថាយើងលួចកុំអោយគេឃើញ។

ក៖ ចេះតែបាន…?

ខ៖ វាមិនលួចអីទេគ្រាន់លួចថាដូចដំឡូងដូចជាអីយើងដាំខ្លួនយើងចឹងហាស ពេលល្ងាចចឹងទៅយប់យើងដេកលក់ដេកអីទៅទៅខ្វេសមួយមឹមពីរមឹមមកដំឡូងគរយើងហ្នឹង!

ក៖ បាទ!

ខ៖ យកមកដល់ញុកហែងនៅផ្នក់គោដល់ញុកហើយព្រាលៗទៅមើលឆ្អិនបកហូបទៅអាសំបកបោសចោលហែងក្នុងភ្លើង។

ក៖ អូ៎!

ខ៖ បើយើងមិនធ្វើចឹង។

ក៖ ឃ្លានងាប់?

ខ៖ បាទឃ្លានចុះបបរបានប៉ុន្មានហូបបានតិចទៅហូបបាន។

ក៖ ចុះអើទាក់ទងពីការឈឺវិញឈឺយើងធ្វើម៉េចអ៊ុំ?

ខ៖ ឈឺអត់មានស្អីទេវាបើគិតទៅយើងរកថ្នាំខ្លួនយើងតែម៉ងហើយថ្នាំវាមានស្អីធ្វើដើរចែកយើងមួយគ្រាប់ៗអាដែងរបៀបដូចអាចម៍ទន្សាយយើងហ្នឹងលាបមានបាត់អី។

ក៖ អូ៎!

ខ៖ ហើយយកមកកិនទៅឬស្សឈើយកមកកិនយកមកវាមិនខ្វះទេយើងរកខ្លះដើមឈើដើមព្រៃអីយើងគ្រុនអីហ្នឹងសំបកស្ដៅសំបកស្អីហ្នឹង ដើមស្ដៅដើមអីយកមកកោសប្របាច់ទឹកអីលាយសំស្ករត្នោតយើងតិចៗទៅលេបហូបទៅយូរបាត់ដែរ។

ក៖ អូ៎បាទអ៊ុំ!

ខ៖ បាទ!

ក៖ ប៉ុន្តែជំងឺអីទាំងអស់គឺគេអោយលេបអាថ្នាំហ្នឹងទាំងអស់គា្ន?

ខ៖ បាទអាថ្នាំហ្នឹងហាសអជំងឺអីក៏ថ្នាំហ្នឹងអោយយើងលេបថ្នាំយើងធ្វើខ្លួនយើងម៉ាសហករចឹងគេធ្វើខ្លួនគេចឹងប៉ុន្តែវាមិនដឹងថ្នាំស្អីៗមិនដឹងផ្សំពីស្អីមកកាលជំនាន់ណុង។

ក៖ អូ៎ដល់ពេលយើងឈឺទាំងអស់គា្នយើងហូបអាហ្នឹងទៅ?

ខ៖ បាទតែណាមួយវាមិនសូវយកចិត្តទុកដាក់ដូចយើងឥឡូវហ្នឹងផងកាលណុងហោសជំនាន់ណុងយើងមានទៅអីណាមានពេទ្យមានអីណា។

ក៖ ប៉ុន្តែមានជំងឺសាហាវៗដែរតើដូចឥឡូវដែរអ៊ុំ?

ខ៖ វាកាលណុងមានសូវដូចថាជំងឺមានម៉េចទេជំងឺដូចមិនសូវមានសាហាវដូចឥឡូវហ្នឹងទេមានតែគ្រុនអីតិចតួចៗហ្នឹង គ្រុនក្ដៅខ្លាចរាសីវា។

ក៖ ចុះរហូតទាល់ដាច់ប៉ុលពតបានអ៊ុំជុំគា្នវិញ?

ខ៖ បាទមកដាច់ប៉ុលពតមកបានខ្ញុំមកជុំបងប្អូន។

ក៖ ចុះអ៊ុំធ្វើម៉េចបានដឹងថាជុំគា្នអ៊ុំដោយសារតែយើងជំនាន់ណុងអត់មានទូរស័ព្ទអត់មានអីប្រើផងហ្នឹង?

ខ៖ កាលណុងខ្ញុំរត់មកមកផ្ទះរត់មករកម៉ែ។

ក៖ អូ៎!

ខ៖ រត់មករករត់ប៉ិសគាត់ចេញទៅផុតដែរហ្នឹងខ្ញុំរត់មករកម៉ែខ្ញុំជាមួយបងប្អូនខ្ញុំនាំគា្នម៉ែអីទូលនេះទូលនោះទៅនាំគា្នរត់ទៅដល់ខាងទន្លេធំហោសហែលទឹក។

ក៖ អូ៎!

ខ៖ ដល់ហើយណោះអាកន្លែងស្ដែងបំផុតអាកន្លែងឆ្លងទឹកហោសចំណាស់ៗទៅអាយុហាអាយុអីហ្នឹង វាច្រានទំលាក់ចោលហើយឆ្លងអាដែងទូកធំណុងឆ្លងទៅត្រើយម្ខាងវាជំលាសប្រជាជនទៅទៅស្រុកលិចហោសអាកំពុងតែបែកហើយ!

ក៖ បាទ!

ខ៖ ជំលាសទៅអើយរៀងចំណាស់ៗទៅហែងអាយុហាអាយុប្រហែលយាយយឺងឪអាក្អូនម៉ែអាក្អូនអីវិន។

ក៖ បាទ!

ខ៖ វាធាក់ទំលាក់ទៅទឹកចោលហ្នឹងអត់ទុកទេទុកតែក្មេងៗ។

ក៖ អូ៎!

ខ៖ ដល់ណុងប្រាប់យាយខ្ញុំយាយខ្ញុំនៅដែរយាយនៅខ្ញុំថាយាយអើយឆ្លងទូកទៅចាស់ៗខ្ញុំទៅមើលគេឃើញវាធាក់ទំលាក់ៗទឹកចោលវាបត់កាណូតទៅ។

ក៖ អាហ្នឹងពេលជិតដាច់ហើយណេះអ៊ុំណេះ?

ខ៖ បាទជិតដាច់ហើយ!

ក៖ ប៉ុន្តែអ៊ុំ…?

ខ៖ ទទួលអាខ្មែរគា្នឯងសោះមិនសម្យធ្វើចឹង។

ក៖ ប៉ុន្តែអ៊ុំគេច្រានទៅដែររឺអត់ទេ?

ខ៖ អត់ទេខ្ញុំអត់បានច្រានទេខ្ញុំគ្រាន់បានទៅឈរលួចមើលគេ។

ក៖ អូ៎កាលណុងទឹកនៅណាអ៊ុំ?

ខ៖ នៅទន្លេយើងទន្លេបាសាក់យើងហ្នឹង!

ក៖ នៅភ្នំពេញហោស?

ខ៖ អត់ទេខ្ញុំនៅខាងណោះទៅ។

ក៖ អ្នកលឿង?

ខ៖ ក្រោមអ្នកលឿងគេឆ្លងកាលណុងគេជំលាសប្រជាជនពីខាងព្រៃមាន់ទានេះទៅ ទៅដល់ខាងផ្លូវព្រែកកាបុតហ្នឹងចូលទៅខាងទន្លេធំណុង។

ក៖ អូ៎!

ខ៖ ដល់ចឹងយើងមកតាមអ្នកលឿងខ្លាចវៀតណាមស្កាត់ចឹង។

ក៖ បាទ!

ខ៖ ដល់ចឹងគេឆ្លងផ្លូវកាត់មកឆ្លងផ្លូវកាត់មកចាស់ៗទំលាក់ចោលទាំងអស់អត់ទុកទេ។

ក៖ អូ៎!

ខ៖ ជំនាន់ដល់ខ្ញុំប្រាប់គេចឹងគេដល់ពេលផ្ទុះលឺដិលតើតៅយាយបកក្រោយវិញយើងមិនបាច់ទៅណុងទេ យើងជុំគា្នទៅស្រុកវិញឈឺជា។

ក៖ នៅស្រុកទៅ?

ខ៖ នៅស្រុកទៅល្អជាងហ្នឹងហើយទៅបកមកទាំងយប់ម៉ោងប្រហែលមួយរត់មកមកហែលទឹកទន្លេតូចទៀតឆ្លងកាប់ដើមចេកអើយាយខ្ញុំចាស់ហើយអោយគាត់អង្គុយលើដើមចេកទៅធ្វើជាក្បូនខ្ញុំហែលរុញ។

ក៖ អូ៎!

ខ៖ ហែលរុញមកត្រើយម្ខាង។

ក៖ បាទអ៊ុំ!

ខ៖ ដល់ហើយខ្ញុំមកជិតដល់ភូមិខ្ញុំអត់ហ៊ានអោយយាយខ្ញុំមកទៀតម៉ែខ្ញុំប្អូនខ្ញុំវិនខ្ញុំក៏ដើរ ថាដើរមកក្នុងភូមិតាមមើលវៀតណាមមើលវៀតណាមគេធ្វើម៉េចដល់មកវៀតណាមគេអត់មានថាអីផងអីក៏អីណាម៉ែឪសួរខ្ញុំចឹងខ្ញុំថាអើម៉ែខ្ញុំនៅនោះនៅវាលហោសខ្ញុំគ្រាន់មកមើលថាទៅហៅគាត់មកមកនៅផ្ទះនៅអីវិញ ដល់ចឹងបានខ្ញុំទៅហៅគាត់មក។

ក៖ អូ៎!

ខ៖ ហៅ…។

ក៖ ប៉ុន្តែអ៊ុំនៅជិតខាងវៀតណាមដែរតើហីអ៊ុំណេះ?

ខ៖ បាទនៅជិតដែរនៅប្រហែលដីប៉ុន្មានប្រហែលម៉្ភៃគីឡូសាមសិបគីឡូ។

ក៖ ម៉្ភៃសាមសិបគីឡូចឹងចុះអ៊ុំនៅជិតខាងស្វាយរៀងដែរណេះអ៊ុំណេះ?

ខ៖ បាទជិតគា្នស្វាយរៀង។

ក៖ អូ៎ចុះអ៊ុំគិតថានៅពេលដែរដាច់ប៉ុលពតថ្មីៗហ្នឹងនៅពេលយើងជុំគា្នបងប្អូនហើយយើងចាប់ផ្ដើមរកស៊ីអីទៅអ៊ុំពេលហ្នឹងគេបែងចែកស្រែចែកអីហើយណេះអ៊ុំណេះ?

ខ៖ បាទកាលណុងអង្គការគេចែកស្រែបានម្នាក់ប៉ុន្មានអារប្រាំបីអារមិនដឹងទេក្នុងម្នាក់ចែកស្រែគា្នទៅតែអាកំពស់នេះក៏បានដែរកាលណុង។

ក៖ អូ៎!

ខ៖ គេចែកអោយ។

ក៖ តែអ៊ុំបានពេលណុងច្រើនអត់?

ខ៖ ខ្ញុំបានតែប៉ុន្មានគា្នប្រាំមួយនាក់គា្នប្រាំមួយនាក់។

ក៖ ម្នាក់ប្រាំបីអារ?

ខ៖ បាទ!

ក៖ ចឹងបានប្រហែលជាម៉្ភៃបួនពីរបីហត្ថដែរណេះអ៊ុំណេះ?

ខ៖ ហ្នឹងហើយកាលជំនាន់ណុងបានមកប៉ុណ្ណឹងនាំគា្នធ្វើស្រែទៅដល់ធ្វើស្រែគាស់គោគាស់អីចឹងខ្ញុំក៏ឃើញអាគោក្របីគេលែងៗចោលហ្នឹងទៅចាប់បានមួយនឹមយកមក។

ក៖ អាហ្នឹងយើងចាប់មកយកធ្វើរបស់ខ្លួនឯង?

ខ៖ បាទនៅហ្នឹងកាលណាចាប់មកចឹងម្ចាស់គេមកពីស្រុកលិចវិញទៅគេសុំយើងអោយគេវិញទៅ។

ក៖ បើអត់មាននរណាដឹងទេ?

ខ៖ អើបើអត់មាននរណាសុំទេអាគេយករបស់យើង។

ក៖ អូ៎ស្រួលហាសណេះអ៊ុំ?

ខ៖ ហ្នឹងហើយគោខ្វះអីនៅស្រុកយើងហ្នឹងកាលហ្នឹងជំនាន់ណុងគោពួកខាងស្វាយរៀងវិនគេទៅស្រុកលិចឆ្លងទៅគេមិនទុកគោនៅហ្នឹងប្រលែងចោលពេញភ្លឺពេញអីតាមភ្លឺហ្នឹង!

ក៖ ហើយចុះគេម៉េចដឹងអ៊ុំគោយើងគោគេច្រើនចង់ងាប់ហើយហ្នឹង?

ខ៖ គេស្គាល់ហាសគោស្គាល់គេចំណាំគោគេ។

ក៖ អូ៎ចុះទោះគេថាមែនរបស់គេគេថារបស់គេក៏យើងអោយគេវិញទៅណោះ?

ខ៖ ហ្នឹងហើយ!

ក៖ បើអត់ដឹងដែរ?

ខ៖ អាខ្លះបន្លំចឹងដែរតើអាខ្លះបន្លំថាអើមែនគោខ្លួនឯងផងថាគោខ្លួនឯងដែរ។

ក៖ ដោយសារតែវាច្រើនចឹង…?

ខ៖ បាទដល់។

ក៖ មែនចឹងផង?

ខ៖ បាទដល់ទៅពេលចាប់បានមកខ្លះមកចឹងទៅខ្លះក៏គេអោយវិញទៅខ្លះក៏គេមិនអោយចឹងទៅ។

ក៖ អូ៎ចឹងពេលហ្នឹងជីវភាពយើងនៅពិបាកហាសណេះអ៊ុំ?

ខ៖ បាទពិបាកនៅពិបាកហាសកាលហ្នឹងខ្ញុំរកត្រីអាណាមានទូកមានអីរកត្រីអីស្រូវអង្ករមែនដូចយើងឥឡូវអីណាស្រូវអង្ករកាលណុងធ្វើបានម្នាក់តិចៗនេះគ្រាន់ហូបហ្នឹងជួនខ្លះហូបគ្រាន់ទៅខ្លះហូបមិនគ្រាន់។

ក៖ ប៉ុន្តែអើពេលហ្នឹងឪពុករបស់អ៊ុំស្លាប់ហើយ?

ខ៖ ស្លាប់ហើយ!

ក៖ គេយកទៅវ៉ៃចោល?

ខ៖ បាទ!

ក៖ ចឹងអ៊ុំនៅតែបងប្អូនហើយនៅម៉ែចឹងទៅ?

ខ៖ បាទម៉ែហើយហ្នឹងយាយខ្ញុំនៅផ្ទះនេះ។

ក៖ យើងរកស៊ីអីទៅអ៊ុំធ្វើស្រែរកត្រីទៅ?

ខ៖ ធ្វើស្រែរកត្រីរកអីចឹងទៅគ្រាន់យើងដោះដួរយើងបានមកដូរអង្ករដូរអីហូបទៅកាលជំនាន់ណុង។

ក៖ អូ៎ចុះ…?

ខ៖ និយាយរួមទៅទៅរកត្រីយ់ងទៅរើសលាសយកមកដូរអង្ករហូប។

ក៖ កាលជំនាន់ណុងគេនៅដូរអង្ករ?

ខ៖ បាទនៅដូរអង្ករកាលណុងអត់ទាន់ចាយលុយទេ។

ក៖ អូ៎ចុះចាប់ពីឆ្នាំណាគេចាប់ផ្ដើមចាយលុយហើយយើង…?

ខ៖ ឆ្នាំប៉ុន្មានទេគេចាយលុយ។

ក៖ ឆ្នាំកៅបីហីអ៊ុំឧន្តាក់ហី?

ខ៖ បាទហ្នឹងហើយចូលឧន្តាក់គេចាយមុនឧន្ទាក់ហី ឯងកាលណុងចាយមុនឧន្តាក់ហី?

ក៖ អើអ៊ុំនៅណារួចទៅអើចឹងប៉ុន្តែលុយនៅថ្លៃណេះអ៊ុំណេះ?

ខ៖ បាទលុយថ្លៃកាលណុងមករកត្រីរកអីមករកមួយថ្ងៃបានប៉ុន្មានទេអើខ្ញុំភ្លេចទៅរកបានម៉្ភៃរៀលទេដឹងសាមសិបរៀលទេមិនដឹង។

ក៖ ក្នុងមួយថ្ងៃ?

ខ៖ បាទក្នុងមួយថ្ងៃ។

ក៖ យើងរកអីគេអ៊ុំ?

ខ៖ រកត្រី។

ក៖ អូ៎!

ខ៖ មួយគីឡូប៉ុន្មានទេកាលណុងខ្ញុំភ្លេចទៅ។

ក៖ ដោយសារកាលជំនាន់ណុងត្រីច្រើនហាសណេះអ៊ុំណេះ?

ខ៖ បាទត្រីច្រើនហាសសំបូរហាស!

ក៖ មែនដូចឥឡូវទេ?

ខ៖ មែនដូចឥឡូវណាហើយក្នុងយើងកាត់ខោអាវមួយកំភ្លេអស់តែមួយរយហ្នឹងកៅសិបរៀលមួយរយក្រណាត់មួយម៉ែត្រមួយខោមួយអាវអស់មួយរយដែរ។

ក៖ ប៉ន្តែមាសដោកណេះអ៊ុំណេះ?

ខ៖ បាទមាសកាលណុងថោក។

ក៖ លុយថ្លៃមាសថោក?

ខ៖ មាសថោក។

ក៖ ចុះអ៊ុំគិតថាពេលណាដែរយើងចាប់ផ្ដើមសប្បាយទៅអ៊ុំ?

ខ៖ សប្បាយឆ្នាំប៉ុន្មានទេចាប់ផ្ដើមសប្បាយទេកាលណុងក៏សប្បាយដែរកាលមកម្ហិកយើងកាយលុយហ្នឹង ក្មេងៗអីខ្ញុំនៅកំលោះនៅអីហ្នឹងជំនាន់ណុងចាប់ផ្ដើមរាំទាល់ៗភ្លឺរាំ។

ក៖ អូ៎ចុះយើងដាច់ប៉ុលពតលែងមានសង្រ្គាមចឹង…?

ខ៖ បាទលែងមានសង្រ្គាម។

ក៖ យើងសប្បាយ?

ខ៖ សប្បាយសប្បាយកាលណុងអូ៎មិនដែរឈ្លោះទាស់ទែងគា្នអីណាដូចក្មេងឥឡូវទេដើរពីភូមិមួយទៅភូមិមួយទាល់ៗភ្លឺលេងចូលឆ្នាំចូលទានអីសប្បាយមែនកាលណុង។

ក៖ អូ៎ចុះអ៊ុំអើខ្ញុំអាចសុំបកក្រោយតិចអ៊ុំទាក់ទងពីជំនាន់លុនណុលហាសអ៊ុំ?

ខ៖ បាទ!

ក៖ ដោយសារមិញអ៊ុំនិយាយពីប៉ុលពតចុះលុនណុលអ៊ុំ?

ខ៖ លុនណុលខ្ញុំអត់បានសូវដឹងផងកាលពីជំនាន់លុនណុលខ្ញុំនៅតូចពេក។

ក៖ តូចពេក?

ខ៖ បាទហ្នឹងហើយប៉ុន្តែកាលណុងគាត់ប៉ុន្តែខ្ញុំចាំ។

ក៖ អ៊ុំមានចាំថាពេលណុងដូចជាមានគ្រាប់ផ្លោងមានអី?

ខ៖ មានកាលណុងកាលជំនាន់ណុងមានគ្រាប់ផ្លោងយន្ដហោះទំលាក់ប៉ុន្តែខ្ញុំចាំខ្លះខ្ញុំភ្លេចខ្លះកាលជំនាន់ណុង។

ក៖ អូ៎ប៉ុន្តែពេលណុងគ្រួសារយើងរកស៊ីអីទៅអ៊ុំ?

ខ៖ កាលណុងខ្មោចឪខ្ញុំហ្នឹងគាត់នៅទៅម៉ៅរឺក៏គាត់នៅគៀនស្វាយហ្នឹងគាត់ទៅម៉ៅអាដែងចំការក្រូចគេចំការល្មុតចឹងទៅ ដល់ថ្ងៃដល់ខែចឹងបេះលក់បោះអោយគេទៅហើយគាត់ធ្វើទាហ៊ានបណ្ដើរចឹងគាត់រកបណ្ដើរចឹង។

ក៖ អូ៎បាទអ៊ុំ!

ខ៖ អើកាលជំនាន់ណុងដល់ពេលបានផុតពីណុងមកខ្ញុំអូ៎រត់កាលជំនាន់ណុងហាសប៉ុនខ្ញុំនៅរៀងតូចៗ នៅស្ទើរៗខញញុំរត់ដើរជាន់ខ្មោចហោសខ្មោចឪខ្ញុំដឹកដៃរត់។

ក៖ អូ៎ប៉ុន្តែពេលណុងយើងនៅក្នុងត្រង់សេក៏ម៉េចពេលណុង?

ខ៖ បាទនៅក្នុងត្រង់សេយើងត្រង់សេក្រោមផ្ទះអីចឹងទៅ រឺក៏ឆ្ងាយពីផ្ទះបួនប្រាំម៉ែត្រអីចឹង។

ក៖ អូ៎!

ខ៖ យើងនៅត្រង់សេ។

ក៖ បាទអ៊ុំចឹងមានន័យថាជំនាន់ណុងយើងអត់មានគ្រាប់ផ្លោងណាធ្លាក់ត្រូវគ្រួសារយើងរឺមួយក៏ផ្ទះយើងណាអត់ទេណេះ?

ខ៖ បាទអត់ទេខ្ញុំអើវាមានផ្ទះគេផ្សេងៗគេធ្លាក់ត្រូវចឹងដែរមិនអត់ទេប៉ុនផ្ទះខ្ញុំអត់ត្រូវផង។

ក៖ ប៉ុន្តែអ៊ុំដឹងថាកើតអីបានមានគ្រាប់ផ្លោងដោយសារតែពីណាគេវ៉ៃជាមួយណាគេអត់ពេលហ្នឹង?

ខ៖ អើពេលហ្នឹងខ្ញុំអត់ដឹងសាច់រឿងអត់ដឹងដែរហ្នឹងកាលណុងខ្ញុំវានៅតូចៗពេកនៅក្មេងវាមិនសូវចាំ។

ក៖៖ អូ៎!

ខ៖ ទៅភ្លេច។

ក៖ បាទអ៊ុំ!

ខ៖ អាយុទើបបានប៉ុន្មានប្រហែលប្រាំមួយប្រាំពីរឆ្នាំ។

ក៖ បាទ!

ខ៖ ប្រាំពីរឆ្នាំប្រាំបីឆ្នាំចឹងប៉ុណ្ណឹង!

ក៖ ចឹងយើងនៅអត់សូវដឹងទេណោះ?

ខ៖ បាទអត់សូវដឹងដែរមិនដឹងថាខាងណាអីខាងណា។

ក៖ ចុះអ៊ុំគិតថាចឹងចូលមកដល់ឪពុកម្ដាយវិញអ៊ុំចឹងសំរាប់ម្ដាយរបស់អ៊ុំឈ្មោះអីគេទៅអ៊ុំ?

ខ៖ ម៉ែខ្ញុំ?

ក៖ បាទ!

ខ៖ ឈ្មោះរឿន។

ក៖ ឈ្មោះរឿន?

ខ៖ បាទ!

ក៖ អីគេរឿនទៅ?

ខ៖ ស្អីទេណេះត្រកូលគាត់ហ្នឹងខ្ញុំអត់សូវចាំដែរហ្នឹង!

ក៖ អូ៎ប៉ុន្តែឪពុករបស់អ៊ុំកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមក្រុមគ្រួសារចិញ្ចឹមកូនចៅអ៊ុំ?

ខ៖ គាត់រកតាហ្នឹងគាត់រកស្អីក៏គាត់ធ្វើជួនចឹងទៅគាត់ម៉ៅចំការគេចឹងទៅចំការក្រូច ចំការល្មុតចឹងទៅជួនទៅគាត់ណែទៅទិញអាណែស្ពៃក្ដោបទិញអីចឹងទៅ។

ក៖ អូ៎!

ខ៖ រកដាក់ឡានចឹងយកមកបោះតាមទីផ្សារទៅ។

ក៖ កាលជំនាន់មុនប៉ុលពតណេះអ៊ុំ?

ខ៖ បាទមុនប៉ុលពត។

ក៖ និយាយរួម…?

ខ៖ មកដល់គ្រាន់បែកប៉ុលពតមកគាត់មានបានរកអីទេតាហ្នឹងគាត់គេយកទៅកសាងយកទៅរៀនសូត្រ។

ក៖ អូ៎ប៉ុន្តែគាត់កាចក៏ស្លូតអ៊ុំ?

ខ៖ អើឪខ្ញុំស្លូតណាស់។

ក៖ អូ៎!

ខ៖ ហូបស្រាអីមិនដែររករឿងកូនចៅប្រពន្ធកូនទេ។

ក៖ អូ៎បាទអ៊ុំ!

ខ៖ ទាល់…។

ក៖ ចុះម្ដាយរបស់អ៊ុំវិញកាលមុនគាត់ស្លាប់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅអ៊ុំ?

ខ៖ គាត់ធ្វើស្រែអត់ដើររកអីផងគាត់ហើយតាហ្នឹងមកគាត់នៅតែធ្វើស្រែនៅផ្ទះនៅ..។

ក៖ អូ៎!

ខ៖ អស់តាកាលតាហ្នឹងនៅគាត់ចេះតែរកនេះរកនោះប៉ុន្តែផុតពីគាត់មកម៉ែខ្ញុំហ្នឹងក៏នៅត្រឹមធ្វើស្រែ។

ក៖ អើចឹងដូចជាម្ដាយរបស់អ៊ុំស្លូតដែរ?

ខ៖ បាទគាត់ស្លូតៗដែរហ្នឹងកាចតែយាយខ្ញុំទេយាយខ្ញុំកាចហាស!

ក៖ យាយខាងឪពុកហេស?

ខ៖ យាយខាងម៉ែ។

ក៖ អូ៎ប៉ុន្តែ…?

ខ៖ យាយខ្ញុំកាចអាក្រក់ហាស!

ក៖ ដែរនៅជាមួយអ៊ុំពេលហ្នឹង?

ខ៖ បាទហ្នឹងហើយ!

ក៖ ជុំគា្នហ្នឹងហេស?

ខ៖ បាទ!

ក៖ ចុះអ៊ុំគិតថាអើអ៊ុំធ្លាប់មានអនុស្សាវរីយ៍ជាមួយឪពុកម្ដាយអ៊ុំទេកាលណុង?

ខ៖ កាលមុនម៉ែ។

ក៖ ចុះជាមួយឪពុកម្ដាយអ៊ុំដូចជាកាលគាត់ទៅធ្វើការរឺមួយក៏គាត់ដើរបោះបន្លែដើរអីគាត់មានអនុស្សាវរីយ៍នាំអ៊ុំទៅដើរលេងអីទេ?

ខ៖ អើនាំដែរថានាំជួនចឹងមួយខែពីរខែចឹងគាត់នាំមកលេងនៅត្រឹមកំពតត្រឹមអីចឹងទៅ។

ក៖ អូ៎ដោយសារយើងជិតគា្នចឹងដែរណេះអ៊ុំ?

ខ៖ បាទហ្នឹងហើយដល់មកលេងកំពតមកលេងទឹកសមុទ្រលេងអីដើរចាប់ក្ដាមចាប់អីលេង។

ក៖ អូ៎!

ខ៖ មួយខែចឹងទៅគាត់រកបានចឹងទៅថ្ងៃរកបានចំណេញទៅគាត់នាំកូនចៅដើរលេងហើយប្រពន្ធកូនហ្នឹងទាំងអស់គា្នហ្នឹងនាំទៅ។

ក៖ បាទអ៊ុំចុះអើយាយតាឪពុកម្ដាយអ៊ុំធ្លាប់ប្រាប់ពីប្រវត្តិកាលគាត់នៅក្មេងគាត់ធ្លាប់ធ្វើការងារអីខ្លះគាត់ធ្លាប់និយាយអត់អ៊ុំ?

ខ៖ ប៉ុនមិនដែរលឺនិយាយផងមិនដែរនិយាយប្រាប់។

ក៖ អត់ដែរនិយាយ…?

ខ៖ កាលណុងខ្ញុំធ្លាប់កើតមកឃើញគាត់ហ្នឹងឃើញតែគាត់ទៅរកស៊ីធ្វើស្រែចឹងផុតតែពីធ្វើស្រែចឹងទៅគាត់ឡើងទៅភ្នំពេញចឹងគាត់ម៉ៅចំការគេត្រឹមអើកន្លែងគៀនស្វាយអីហ្នឹងគគីអីវិន អើម៉ៅចំការក្រូចចំការស្អីៗចឹងជំពូចំបោចអីហ្នឹងយកទៅដាក់ឡានយកទៅបោះអោយគេ។

ក៖ អូ៎ចុះអើយាយតាខាងឪពុកអ៊ុំស្គាល់ឈ្មោះគាត់អត់?

ខ៖ អើអត់ស្គាល់ផង។

ក៖ យាយតាខាងឪពុកអត់ស្គាល់ទេណេះ?

ខ៖ បាទអត់ស្គាល់ទេ។

ក៖ ចុះយាយតាខាងម្ដាយ?

ខ៖ តើឪពុកបានស្គាល់តែអើតានេះមួយហ្នឹងតារ៉ស់មួយហ្នឹង!

ក៖ តារ៉ស់ចុះម្ដាយ?

ខ៖ ម្ដាយប្រពន្ធគាត់ក៏ខ្ញុំអត់ស្គាល់ដែរម្ដាយក៏អត់ស្គាល់។

ក៖ ប៉ុន្តែយាយដែរខាងម្ដាយដែរនៅជាមួយអ៊ុំ…?

ខ៖ អូ៎ហ្នឹងឈ្មោះអ៊ិច។

ក៖ ចុះប្ដីគាត់អត់ស្គាល់?

ខ៖ ប្ដីអើប្ដីគាត់ប្ដីពីរប៉ុន្តែប្ដីក្រោយឈ្មោះតាហិន។

ក៖ អូ៎!

ខ៖ ប្ដីមុនខ្ញុំអត់ស្គាល់។

ក៖ អូ៎បាទប៉ុន្តែពួកគាត់សុទ្ធអ្នកនៅស្រុកនៅណុងហាសណេះអ៊ុំ?

ខ៖ បាទនៅណុងទាំងអស់គា្ន។

ក៖ អូ៎បាទអ៊ុំចុះអ៊ុំគិតថាអ៊ុំមកនៅហ្នឹងយូរនៅអ៊ុំ?

ខ៖ ខ្ញុំមកតាំងពីពីរពាន់មួយ។

ក៖ ពីរពាន់មួយ?

ខ៖ បាទ!

ក៖ នៅហ្នឹងហេស?

ខ៖ បាទ!

ក៖ ចឹងទាល់ឥឡូវដប់ប្រាំបួនឆ្នាំហើយណេះអ៊ុំ?

ខ៖ បាទ!

ក៖ ចុះអ៊ុំគិតថាមានបងប្អូនកូនចៅណាដែរមករស់នៅហ្នឹងអត់អ៊ុំ?

ខ៖ ដឹងទេឥឡូវនេះមានកូនចៅណាមកទេកាលមុនខ្ញុំឧស្សាហ៍ទាញគេមកដែរតែដល់ពេលឥឡូវដូចថាលែងមកលែងអីទៅ។

ក៖ គេទៅវិញទៅ?

ខ៖ ហ្នឹងហើយដីវាថ្លៃទៅនៅណាណីវាពិបាកមកនៅរស់នៅ។

ក៖ អូ៎ចុះអ៊ុំគិតថាអើមានបងប្អូនកូនចៅណាដែរទៅរស់នៅស្រុកក្រៅអត់អ៊ុំ?

ខ៖ គ្មានទេខ្ញុំ។

ក៖ នៅថៃនៅវៀតណាមអីអត់មានដែរ?

ខ៖ បាទអត់ទេ។

ក៖ អូ៎!

ខ៖ ទទេវៀតណាមក៏អត់ដែរខាងថៃក៏អត់ដែរបងប្អូនខ្ញុំ។

ក៖ ភរិយារបស់អ៊ុំឈ្មោះអីគេអ៊ុំប្រពន្ធរបស់អ៊ុំ?

ខ៖ អើអឹងទៀង។

ក៖ អឹង ទៀង?

ខ៖ បាទ!

ក៖ ចុះអ៊ុំរៀបអាពាហ៍ពិពាហ៍អស់រយៈពេលប៉ុន្មានឆ្នាំហើយអ៊ុំ?

ខ៖ ទេប៉ុន្មានឆ្នាំទេនេះមើលនៅឆ្នាំប៉ុន្មានភ្លេចអាដែងឆ្នាំរៀបការទៅហ្នឹងហាស!

ក៖ អ៊ុំសព្វថ្ងៃអ៊ុំមានកូនប៉ុន្មាននាក់?

ខ៖ បី។

ក៖ បីនាក់?

ខ៖ បាទ!

ក៖ ស្រីប៉ុន្មានប្រុសប៉ុន្មាន?

ខ៖ ស្រីមួយប្រុសពីរ។

ក៖ អូ៎ចុះអើកូនបងរបស់អ៊ុំអាយុប៉ុន្មានហើយឥឡូវ?

ខ៖ ម៉្ភៃប៉ុន្មានទេម៉្ភៃបី។

ក៖ ម៉្ភៃបីហោស?

ខ៖ បាទ!

ក៖ អូ៎ប៉ុន្តែកូនបងគាត់មានគ្រួសារនៅ?

ខ៖ មានហើយបានកូនមួយ។

ក៖ អូ៎គាត់រកស៊ីអីទៅអ៊ុំ?

ខ៖ ទៅធ្វើសំណង់ធ្វើអីទៅនៅភ្នំពេញ។

ក៖ អូ៎រួចកូនប្រសារអ៊ុំនៅហ្នឹងទៅ?

ខ៖ បាទថាកូនប្រសារខ្ញុំនៅស្រុកនៅព្រៃវែងហោស!

ក៖ អូ៎!

ខ៖ អាណុងគេខាងអើរោងចក្រ។

ក៖ បាទអ៊ុំ!

ខ៖ បាទធ្វើរោងចក្រហើយប្ដីគេធ្វើខាងសំណង់។

ក៖ នៅជុំគា្ននៅភ្នំពេញហ្នឹងទៅ?

ខ៖ បាទ!

ក៖ ចុះកូនទីពីរអ៊ុំ?

ខ៖ កូនទីពីរនៅនេះឈ្មោះអាគា។

ក៖ ប៉ុន្តែគាត់មានគ្រួសារនៅ?

ខ៖ មានហើយកូនមួយ។

ក៖ ប្រពន្ធគាត់កូនមួយហ្នឹងហេស?

ខ៖ បាទហ្នឹងហើយ!

ក៖ អូ៎ប៉ុន្តែគាត់រកស៊ីអីនៅហ្នឹងអ៊ុំ?

ខ៖ មានអីឡើងបើកឡានបើកអីអោយគេឯងហ្នឹងហាស!

ក៖ អោយ…?

ខ៖ ហ្នឹងហើយ!

ក៖ ថៅកែហ្នឹងហោស?

ខ៖ បាទអោយថៅកែ។

ក៖ អូ៎ចុះកូនពៅៗនៅ..?

ខ៖ នៅកូនពៅនៅជាមួយ។

ក៖ អូ៎បាទអ៊ុំ!

ខ៖ បាទ!

ក៖ ចុះអ៊ុំគិតថាដូចជាអ៊ុំរៀបអាពាហ៍ពិពាហ៍ហ្នឹងដូចជាឪពុកម្ដាយអ៊ុំជាអ្នកបង្ខំអោយរៀបការរឺមួយក៏អ៊ុំការដោយខ្លួនឯង?

ខ៖ ទេខ្ញុំរៀបការពេញចិត្តទាំងអស់គា្នមានពីណាបង្ខំទេខាងស្រីក៏មិនបង្ខំខ្ញុំក៏មិនបង្ខំយើងសួរចិត្តគា្នទាំងអស់គា្ន។

ក៖ អូ៎!

ខ៖ ដល់ហើយចាស់ៗគាត់រៀបចំអោយ។

ក៖ ចឹងមានន័យថាអ៊ុំស្គាល់គា្នពីមុនហើយ?

ខ៖ បាទស្គាល់គ្នា។

ក៖ អូ៎ធ្លាប់មានអនុស្សាវរីយ៍ដើរលេងអីជាមួយគា្នអត់អ៊ុំ?

ខ៖ ដើរខ្ញុំមិនដែរសូវដើរទេស្គាល់តែនេះទៅស្គាល់គា្នរឺទៅធ្វើប្រាំងរឺធ្វើអីយើងនៅជាមួយគា្នធ្វើស្រែអីចឹង?

ខ៖ ប្រមូលលុយជាមួយគា្នហាសណេះ?

ខ៖ បាទហ្នឹងហើយ!

ក៖ អូ៎បាទ!

ខ៖ យើងនៅហែងក្បែរភូមិផ្ទះជាប់គា្ន។

ក៖ បាទអ៊ុំ!

ខ៖ ដល់ចឹងទៅវាដឹងទៅបានទាក់ទងចូលដណ្ដឹងចឹងទៅ។

ក៖ អូ៎ចុះអ៊ុំគិតថាកាលជំនាន់អ៊ុំចូលដណ្ដឹងហ្នឹងអ៊ុំមានជាបណ្ណាការជួនគាត់អត់?

ខ៖ កាលហ្នឹងមួយជីជូនមួយជី។

ក៖ អូ៎ជូនគាត់មួយជីដែរណេះអ៊ុំណេះ?

ខ៖ បាទកាលហ្នឹងខ្ញុំមានដែរជូនគាត់មួយជីទៅ។

ក៖ បាទអ៊ុំ!

ខ៖ បាទម៉ែឪខាងស្រីយល់ព្រម។

ក៖ អូ៎ចុះអ៊ុំគិតថាអ៊ុំធ្លាប់បានរៀនពីមុនទេអ៊ុំ?

ខ៖ ខ្ញុំអត់បានរៀនផងមើលកាលពីជំនាន់លុនណុលហ្នឹងខ្ញុំនៅស្ទើរនៅស្ទើរមែនថាស្ទើរទេរៀនដែរប៉ុន្តែម៉ែឪខ្ញុំរត់ចុះរត់ឡើងចឹងហាស!

ក៖ បាទអ៊ុំ!

ខ៖ ហ្នឹងហើយគេចពីអានេះមួយទៅអានោះសង្រ្គាមមិនចេះចប់ គេចគេចមកពីជំនាន់ប៉ុលពតនេះខ្ញុំក៏ចូលរៀនដែរដល់ចូលរៀនដែរដល់ពេលខ្ញុំចេញពីមីងទៅលឺថាឪហែងគេយកទៅរៀនហើយទៅរៀនសូត្រខ្ញុំថាអូ៎បើយកទៅរៀនសូត្រគង់វាយកទៅសំលាប់ចោលដែរហ្នឹង កាលណុងមកពីខ្ញុំគិតច្រើន។

ក៖ លែងបានរៀនទៅ?

ខ៖ រៀនអត់ចូលគ្មានចូលទេរៀន។

ក៖ ប៉ុន្តែអ៊ុំបានរៀនអក្ខរៈកម្មអត់?

ខ៖ ខ្លះអក្ខរៈខ្ញុំក៏រៀនដែរប៉ុនរៀនអត់ចូល។

ក៖ អូ៎!

ខ៖ មកបែកអាពតហើយទៀតក៏គេអោយរៀនដែរប៉ុនខ្ញុំដល់នឹកឃើញថាខ្មោចឪខ្ញុំស្លាប់ដូចរៀនដូចមិនទៅមុខម៉េចរៀនមិនចេះ។

ក៖ បាទពូ!

ខ៖ កាលជំនាន់លុនណុលហ្នឹងក៏ខ្ញុំរៀនដែររៀនកាលណុងមើលសំបុត្រមើលអីបានហើយមើលរួចហើយហ្នឹង ដល់ទទួលបែកក្រិបបែកលុនណុលហ្នឹងអូ៎បែកប៉ុលពតហ្នឹងប៉ុលពតគេវ៉ៃបែកលុនណុលហ្នឹងអើប៉ុលពតគេអោយខ្ញុំរៀនទៀត អើរៀនអត់កើតរៀនមិនចូល។

ក៖ អូ៎!

ខ៖ រៀនយូរៗនឹកឃើញតែខ្មោចឪ។

ក៖ អូ៎បាទអ៊ុំចុះអ៊ុំគិតថាចឹងភាសាបារាំងភាសាថៃអីអ៊ុំចេះអត់?

ខ៖ អត់បារាំងក៏មិនចេះដែរ។

ក៖ តែអ៊ុំបានរៀនមែនអត់?

ខ៖ បាទខ្ញុំអត់បានរៀនកាលណុង។

ក៖ អូ៎បាទអ៊ុំចុះអ៊ុំគិតថាអើអ៊ុំកាលអ៊ុំរៀនរៀននៅណាពីមុនហាស?

ខ៖ ពីមុនខ្ញុំរៀននៅអើគគីហ្នឹងជំនាន់…។

ក៖ គៀនស្វាយយើងហោស?

ខ៖ បាទគៀនស្វាយជំនាន់ណែលុនណុល។

ក៖ បាទ!

ខ៖ ចេះបែកលុនណុលបាត់ខ្ញុំរៀននៅស្រុកជំនាន់ប៉ុលពត។

ក៖ អូ៎បាទអ៊ុំ!

ខ៖ សំខាន់ជំនាន់ប៉ុលពតហ្នឹងរៀនលែងចូលបណ្ដោយ។

ក៖ អូ៎!

ខ៖ ដល់គិតច្រើនពេកគិតឃើញតែគាត់រៀនលែងចូលមកបែកប៉ុលពតនេះរៀនគេអោយរៀនទៀតប៉ុន្តែរៀនអត់ចូលឈប់រៀន។

ក៖ អូ៎លែងចង់រៀនហើយណេះ?

ខ៖ បាទថារៀនអត់ចូលរៀនអត់ចូលឈប់រៀនម៉ែថាខ្ញុំមិនទៅរៀនខ្ញុំថាខ្ញុំឈប់រៀនហើយទុកបងប្អូនរៀនទៅ។

ក៖ ប៉ុន្តែប្អូនរបស់អ៊ុំរៀនបានទាំងអស់?

ខ៖ បាទរៀនបានទាំងអស់ទៅដប់មួយទីប្រាំបួន។

ក៖ អូ៎!

ខ៖ ហើយមីមួយទៀតបន្ទាប់ខ្ញុំណោះអោយរៀនដែរប្រុសអោយរៀនដែរមិនរៀនទេកាលណុងធ្វើតែទាហ៊ានហ្នឹងប្អូនក្រោយៗ។

ក៖ អូ៎បាទអ៊ុំប៉ុន្តែកាលអ៊ុំរៀនហ្នឹងអ៊ុំធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់អ៊ុំ?

ខ៖ ខ្ញុំមានតែមិត្តភក្តិមានតែជំនាន់ពីជំនាន់ប៉ុលពតស្និទ្ធិស្នាលហ្នឹងមានបើមកនេះហ្នឹងវាមានដែរប៉ុន្តែនៅតែស្រុកសោះគេមានប្រពន្ធមានប្ដីអស់។

ក៖ អូ៎បាទអ៊ុំចុះអ៊ុំគិតថាអើនៅរៀនហ្នឹងអ៊ុំធ្លាប់មានអនុស្សាវរីយ៍អីជាមួយពួកគាត់អត់ ធ្លាប់ដើរលេងរឺក៏ធ្លាប់ទៅស្រែចាប់ត្រីចាប់ក្ដាមអីចឹងហាសណាស់?

ខ៖ អើប្រវត្តិខ្ញុំខ្លះណោះវាទៅនៅអាមេរិចហោស!

ក៖ ចឹងហោស?

ខ៖ កាលហ្នឹងកាលខ្លាចៗគា្នគេបបួលខ្ញុំទៅគេថាតាទៅអាមេរិចហីខ្ញុំថាអើខ្ញុំអត់ទៅទេទៅណាបើទៅចោលម៉ែឪចាស់ៗហើយ!

ក៖ បាទ!

ខ៖ ហេ៎ចាំម៉េចម៉ាចាំផ្ញើរលុយផ្ញើរមកវិញខ្ញុំថាអើបើទៅម៉ែឪអញ់មិនងាប់មាននរណារកចិញ្ចឹមគាត់។

ក៖ អូ៎ដល់ពេលចឹងអ៊ុំអត់ទៅទៅ?

ខ៖ បាទខ្ញុំគ្មានបានទៅណា។

ក៖ អ៊ុំទៅជីវភាពអ៊ុំស្រួលបាត់ហើយ?

ខ៖ បាទហ្នឹងហើយអូ៎បើបានទៅជាមួយគេហ្នឹង!

ក៖ អូ៎ដូចជាពេលហ្នឹង…?

ខ៖ ពួកម៉ាកខ្ញុំរាប់អានគា្នវិនបីបួននាក់ទៅហ្នឹង!

ក៖ ដូចជាពេលដាច់ប៉ុលពតដំបូងៗគេអោយទៅអាមេរិចអោយទៅដែរហីអ៊ុំ?

ខ៖ បាទទៅបានតើកាលណុងទៅទៅថៃទៅអីអូ៎បបួល…។

ក៖ ប៉ុន្តែយើងអត់ទៅ?

ខ៖ ហ្នឹងហើយបបួលខ្ញុំបបួលទៅដែរខ្ញុំអត់ទៅបើខ្ញុំទៅម៉ែឪប្អូនវានៅតូចៗមិនទាន់ចេះរកស៊ី ហើយអាមួយបន្ទាប់ខ្ញុំហ្នឹងវានៅធ្វើទាហ៊ាន។

ក៖ អូ៎!

ខ៖ ហើយនៅស្រីពីរនាក់ហ្នឹងវាទៅស្រុកខ្ញុំទៅទៀតដាច់ជើងម៉ងបានចឹងបានខ្ញុំអត់ហ៊ានទៅវាបបួលមួយអាទិត្យបបួលខ្ញុំទៅម្ដងងូចៗថាទៅអាមេរិចៗ។

ក៖ អ៊ុំទៅទៅ…?

ខ៖ ហ្នឹងហើយ!

ក៖ ស្រួលបាត់?

ខ៖ ខ្ញុំទៅទៅស្រួលបាត់។

ក៖ អូ៎ចុះអ៊ុំគិតថាចឹងស្រែចំការអ៊ុំធ្លាប់ធ្វើណេះអ៊ុំណេះ?

ខ៖ បាទ!

ក៖ នៅស្រែភាគច្រើនអ៊ុំធ្វើអីគេទៅអ៊ុំ?

ខ៖ ស្រែយើងធ្វើស្រូវតាមយើងចង់ធ្វើអីក៏បានកាភេនទៅអីចឹងទៅ ស្រូវរំដួលផ្អំអី។

ក៖ ប៉ុន្តែអ៊ុំកាលអ៊ុំធ្វើស្រែហ្នឹងអ៊ុំធ្វើស្រែប្រាំងស្រែវស្សាដែររឺអ៊ុំធ្វើតែមួយរដូវទេ?

ខ៖ នៅបើនៅហ្នឹងខ្ញុំធ្វើតែមួយរដូវទេបើនៅក្រោមខ្ញុំធ្វើពីរ ធ្វើស្រែប្រាំងផងស្រែយើង។

ក៖ វស្សាផង?

ខ៖ ស្រែវស្សាហ្នឹងផង។

ក៖ ប៉ុន្តែអ៊ុំនៅហ្នឹងអ៊ុំធ្វើតែមួយទេ?

ខ៖ បាទខ្ញុំនៅហ្នឹងខ្ញុំធ្វើតែខែវស្សា។

ក៖ ខែវស្សា?

ខ៖ បាទខែវស្សាបានខ្ញុំធ្វើ។

ក៖ អូ៎!

ខ៖ បានមានទឹកបូម។

ក៖ បាទអ៊ុំចុះប៉ុន្តែអ៊ុំធ្វើស្រែនៅហ្នឹងអ៊ុំធ្វើច្រើនហោស?

ខ៖ ដីប៉ុន្មានដីប្រាំហត្ថ។

ក៖ អូ៎ធំផងចឹង?

ខ៖ បាទ!

ក៖ ចុះមួយខែអ៊ុំរកអើបានប៉ុន្មានតោនទៅអើស្រូវ?

ខ៖ ស្រូវខ្ញុំមិនដែរថ្លឹងនេះទេថ្លឹងតិចម្ដងៗប៉ុនថាបើគិតជាប៉េជួនឆ្នាំខ្លះវាបានច្រើនទៅឆ្នាំខ្លះបានពីររយជាងទៅឆ្នាំខ្លះពីររយប៉ែត្រចឹងជិតបីរយអីចឹងទៅ។

ក៖ អូ៎ប៉ុន្តែគេលក់ម៉េចទៅអ៊ុំនៅហ្នឹង?

ខ៖ នៅហ្នឹងទើបឆ្នាំហ្នឹងឆ្នាំហ្នឹងថោកស្រូវបានតែមួយគីឡូប៉ុន្មានរយទេរដួល ហ្នឹងហំបានប៉ុន្មានប្រាំពីររយប្រាំបីរយ។

ក៖ អូ៎ថោកហាសណេះអ៊ុំណេះ?

ខ៖ បាទហ្នឹងហើយអត់បានថ្លៃបើឆ្នាំទៅបានបានថ្លៃ។

ក៖ អ៊ុំធ្វើបានប៉ុន្មានទៅអ៊ុំ?

ខ៖ ឆ្នាំទៅបានមួយពាន់រដួលហើយហំ។

ក៖ អូ៎!

ខ៖ ប៉ុនឆ្នាំហ្នឹងថោកហាស!

ក៖ ប៉ុន្តែចំការអ៊ុំធ្លាប់ធ្វើអត់?

ខ៖ ចំការខ្ញុំអត់មានចំការធ្វើ។

ក៖ អូ៎បាទអ៊ុំចុះអ៊ុំគិតថាដូចជាចឹងអ៊ុំធ្លាប់លក់ដូរអីពីមុនអត់អ៊ុំ?

ខ៖ ខ្ញុំមិនដែរទេខ្ញុំមិនដែរផង។

ក៖ ធ្វើតែស្រែទេណេះ?

ខ៖ បាទធ្វើតែស្រែរកតែត្រីរកអី។

ក៖ អូ៎បាទ!

ខ៖ នាយអាយតិចតួចៗ។

ក៖ អ៊ុំគិតថាអ៊ុំធ្លាប់ធ្វើការងារអីគេខ្លះតាំងពីក្មេងរហូតមកដល់ឥឡូវអ៊ុំ?

ខ៖ ខ្ញុំគ្មានអីទេការងារខ្ញុំមានតែធ្វើស្រែរកត្រីមានធ្វើអី។

ក៖ អ៊ុំគិតថាពីក្មេងហ្នឹងឥឡូវណាគេហត់ជាងអ៊ុំ?

ខ៖ ឥឡូវពីក្មេងហើយឥឡូវបើពីក្មេងយើងមានកំលាំងយើងវាមិនសូវហត្ថប៉ុន្មានទេដល់ឥឡូវរៀងហត់ដែរបើយងចាស់ហើយកំលាំងខ្សោយ។

ក៖ អ៊ុំទៅធ្វើម្នាក់ឯងទៅ?

ខ៖ បាទ!

ក៖ ចុះកូនចៅអត់មាននរណាគេទៅជួយទេ?

ខ៖ ទៅដែរប៉ុនទៅធ្វើស្រែទៅទៅជួយធ្វើជួយអីជួយរាស់ជួយព្រុស។

ក៖ អូ៎!

ខ៖ បាញ់ថ្នាំបាញ់អី។

ក៖ បាទអ៊ុំ!

ខ៖ បើយើងបាញ់ថ្នាំយើងបាញ់មិនកើតទេតែក្មេងៗមានកំលាំងយើងខ្សោយ។

ក៖ បាទអ៊ុំបាទចុះអ៊ុំគិតថាចឹងសំរាប់ជីវិតរបស់អ៊ុំវិញតាំងពីក្មេងរហូតដល់ឥឡូវអ៊ុំគិតថាមានការផ្លាស់ប្ដូរអីទៅ?

ខ៖ មានផ្លាស់ប្ដូរបើយើងមិនផ្លាស់ប្ដូរយើងចាស់ហើយ!

ក៖ ទាំងជីវភាពទាំងសុខភាព?

ខ៖ បាទ!

ក៖ ក្រុមគ្រួសារចឹងហាសអ៊ុំ?

ខ៖ ហ្នឹងហើយរៀងខ្សោយយើងវានៅក្មេងនៅក្មេងយើងមានកំលាំងឥឡូវវាខ្សោយកំលាំង។

ក៖ ប៉ុន្តែជីវភាពអីអត់អីទេណេះអ៊ុំ?

ខ៖ បាទមិនអីទេគ្រាន់ថាបានមួយទប់ទល់ៗ។

ក៖ អូ៎បាទអ៊ុំ!

ខ៖ បាទ!

ក៖ ចុះអ៊ុំ…?

ខ៖ វាមិនពិបាក។

ក៖ បាទអ៊ុំចុះអ៊ុំគិតថាម្ហូបអីដែរអ៊ុំចូលចិត្តហូបអ៊ុំ?

ខ៖ បើខ្ញុំចូលចិត្តមានតែត្រីហ្នឹងហើយម្ហូបហូបត្រីជាងគេបើសាច់អីហូបមិនសូវបាន។

ក៖ អូ៎បាទអ៊ុំ!

ខ៖ បានតែត្រីបានតែអីយើងហូបបានយូរតិចបើសាច់បានម្ដងម្កាលអី។

ក៖ បាទអ៊ុំ!

ខ៖ មិនសូវហូបទេ។

ក៖ ចុះអ៊ុំគិតថាល្បែងប្រជាប្រិយ៍អីដែរអ៊ុំចូលចិត្តលេងអ៊ុំពេលចូលឆ្នាំហាសអ៊ុំ?

ខ៖ បាទ!

ក៖ ភាគច្រើនហាសដូចលាក់កន្សែង បោះអង្គុញ ចោលឈូង ទាញព្រាត់?

ខ៖ អាហ្នឹងស្អីក៏លេងដែរចូលឆ្នាំអីអាហ្នឹងក្មេងប៉ុន្តែឥឡូវវាមិនដែរលេង។

ក៖ ឈប់លេងឈប់អីហើយណេះអ៊ុំ?

ខ៖ បាទមានតែទុកអោយក្មេងៗវាលេងម្ដង។

ក៖ តែឥឡូវលែងមានអ្នកលេងហើយណេះអ៊ុំ?

ខ៖ បាទលែងមានអ្នកលេងហើយ!

ក៖ ប្រព័ន្ធគេលេងទូរស័ព្ទហើយ?

ខ៖ បាទ!

ក៖ គេឈប់ដែរលេង?

ខ៖ បាទ!

ក៖ ចុះអ៊ុំគិតថាអើចឹងអ៊ុំចូលចិត្តរាំច្រៀងអត់អ៊ុំ?

ខ៖ និយាយពីច្រៀងខ្ញុំចូលចិត្តដែរប៉ុន្តែខ្ញុំច្រៀងមិនដែរអោយគេលឺទេ។

ក៖ ម៉េចចឹងអ៊ុំ?

ខ៖ ច្រៀងលេងៗម្នាក់ឯង!

ក៖ អូ៎!

ខ៖ ខ្ញុំទៅវាលទៅអីច្រៀងលេងពេលអផ្សុក។

ក៖ ឥឡូវហ្នឹងណេះអ៊ុំណេះ?

ខ៖ បាទ!

ក៖ អូ៎!

ខ៖ ឥឡូវក៏ដោយតាំងពីក្មេង។

ក៖ បាទអ៊ុំចុះអ៊ុំគិតថាអើទាក់ទងពីធ៌មអីចូលចិត្តស្ដាប់ទេឥឡូវ?

ខ៖ ចូលចិត្តស្ដាប់ប៉ុនខ្ញុំរៀនអត់ចេះ។

ក៖ អូ៎រៀនអត់ចេះធ៌មប៉ុន្តែចូលចិត្តស្ដាប់ធ៌ម?

ខ៖ បាទចូលចិត្តស្ដាប់លោកទេសលោកអីសូត្រធ៌មសូត្រអីហ្នឹងចូលចិត្តស្ដាប់។

ក៖ អូ៎បាទអ៊ុំចុះទាក់ទងពីអើល្ខោនយីកេអាយ៉ៃអីអ៊ុំចូលចិត្តទេ?

ខ៖ អើហ្នឹងក៏ចូលកាន់តែចូលចិត្តទៀតហើយអាយ៉ៃយីកេ។

ក៖ អ៊ុំចូលចិត្តទៅមើលណេះអ៊ុំណេះ?

ខ៖ បាទៗ!

ក៖ ភាគច្រើនបើមានល្ខោនមានអីអ៊ុំទៅមើលដាច់ភ្លឺ?

ខ៖ អូ៎ទាល់មានល្ខោនបានវានៅក្មេងទាល់ៗភ្លឺហោសថ្ងៃរះ។

ក៖ ដាក់កន្ទេលដាក់អី?

ខ៖ បាទ!

ក៖ គេនៅណុង?

ខ៖ ទៅហើយមើលដើរទៅមើលហើយល្ខោនអាយ៉ៃយីកេ។

ក៖ បាទអ៊ុំចុះអ៊ុំគិតថាអ៊ុំមានក្រុមគ្រួសារអ៊ុំមាននរណាគេមួយរឺក៏កូនក្មួយចេះលេងឧបករណ៍ភ្លេងទេអ៊ុំ ភ្លេងខ្មែរ ភ្លេងសៀម ភ្លេងពិនពាតអីចឹងហាសណាស់?

ខ៖ ខ្ញុំគ្មានទេបងប្អូនខ្ញុំ។

ក៖ អូ៎ចុះទាក់ទងពីផ្ទះរបស់អ៊ុំវិញអ៊ុំគិតថាផ្ទះអ៊ុំកាលពីនៅក្មេងផ្ទះម៉េចដល់ពេលឥឡូវផ្ទះម៉េចទៅអ៊ុំ?

ខ៖ បាទពីក្មេងផ្ទះតូចៗនៅបានប្រពន្ធខ្ញុំហ្នឹងបានប៉ុន្មានឆ្នាំនៅធ្វើផ្ទះតូចៗនៅគ្រាន់នៅ។

ក៖ លក្ខណៈថាផ្ទះហោសអ៊ុំ?

ខ៖ បាទផ្ទះស្លឹកប្រកស្លឹកប្រកអីជញ្ជាំងស្លឹកត្នោត។

ក៖ អូ៎!

ខ៖ ទើបមកនេះខ្ញុំចេះតែរកសន្សំលិចសន្សំកើតទៅបានគោបានអីលក់មកធ្វើផ្ទះនៅ។

ក៖ បានផ្ទះ?

ខ៖ បាទ!

ក៖ ផ្ទះឈើផ្ទះអី?

ខ៖ ហ្នឹងហើយ!

ក៖ ប៉ុន្តែដំបូលប្រកពីសង័្កសី?

ខ៖ ការ៉ូស៊ីម៉ង។

ក៖ អូ៎អានេះអៀងប៉ាន់?

ខ៖ ការ៉ូស៊ីម៉ង់។

ក៖ អូ៎ចឹងអត់សូវក្ដៅទេណេះអ៊ុំណេះ?

ខ៖ បាទក្ដៅដែរហ្នឹងក្ដៅជាងដែរទៀតហោស!

ក៖ ចឹងអ៊ុំហោស?

ខ៖ បាទប៉ុនវាក្រក្ដៅដល់ពេលក្ដៅអូសងំម៉ងម៉ោងប្រាំពីរប្រាំបីមិនទាន់បាត់ផង។

ក៖ អូ៎បាទអ៊ុំទាល់តែយកទឹកទៅជំពីលើ?

ខ៖ បាទមានទឹកជះពីលើបាញ់ពីលើហ្នឹងអត់សូវអីទេ។

ក៖ អូ៎បាទអ៊ុំចុះអ៊ុំគិតថាផ្ទះហ្នឹងធ្វើអស់ប៉ុន្មានឆ្នាំហើយអ៊ុំ?

ខ៖ ប៉ុន្មានៗទេនេះផ្ទះហ្នឹងល្បាក់ប្រាំពីរប្រាំបីឆ្នាំ។

ក៖ អូ៎យូរដែរហើយចឹងណេះអ៊ុំ?

ខ៖ បាទប្រាំពីរប្រាំបីឆ្នាំផ្ទះហ្នឹង!

ក៖ ចុះផ្ទះហ្នឹងនរណាគេជាអ្នកជួសជុលសាងសងវាអ៊ុំ?

ខ៖ ធ្វើហេស?

ក៖ បាទ!

ខ៖ ធ្វើប្អូនថ្លៃខ្ញុំ។

ក៖ អ៊ុំចេះធ្វើផ្ទះអត់?

ខ៖ ខ្ញុំអត់ចេះផង។

ក៖ អូ៎!

ខ៖ ខ្ញុំហៅប្អូនថ្លៃខ្ញុំមកអោយធ្វើអោយ។

ក៖ ផ្ទះហ្នឹងកាលធ្វើគេត្រូវការប្រើអីគេខ្លះអ៊ុំឧបករណ៍វា?

ខ៖ អើទើបឥឡូវទេឧបករណ៍គេជឿនលឿនសារមុនធ្វើតែដៃ ពន្លាកពន្លោច។

ក៖ អូ៎មានន័យថា…?

ខ៖ រណាអារដៃយើងហ្នឹងអារកាលជំនាន់ណុងប៉ុន្តែឥឡូវទេវាសុទ្ធមានម៉ូទ័រមានស្អីណាធ្វើលឿន។

ក៖ អូ៎ចឹងមានន័យថាពីមុនវាពិបាក?

ខ៖ បាទហ្នឹងហើយ!

ក៖ ដោយសារវាអត់មានជឿនលឿនដូចឥឡូវ?

ខ៖ បាទអត់ជឿនលឿនដូចឥឡូវ ឥឡូវគេយើងមានជឿនលឿនចឹងមានម៉ូទ័រមានអីម៉ាស៊ីនកាត់មានអី ហើយកាលណោះមានណាមានតែរណារយើងហ្នឹងអារក្វោកក្វាកៗចឹងយើងពន្លាកអីដាប់លិចដាប់កើត។

ក៖ អូ៎!

ខ៖ ឥឡូវស្រួលធ្វើផ្ទះហ្នឹងផ្ទះមួយៗគេធ្វើមួយភ្លេតៗ។

ក៖ បាទអ៊ុំបាទ!

ខ៖ ផ្ទះខ្ញុំម៉ែគ្រាន់តែធ្វើមួយខែជាង។

ក៖ ប៉ុន្តែ…?

ខ៖ ល្មមហើយ!

ក៖ ប៉ុន្តែផ្ទះហ្នឹងនៅប៉ុន្មានគ្រួសារទៅអ៊ុំ?

ខ៖ ខ្ញុំនៅតែជាមួយកូន។

ក៖ អូ៎កូនៗនៅជុំគា្ន?

ខ៖ បាទ!

ក៖ តែកូនបងទេទៅនៅ…?

ខ៖ បាទមានតែកូនបងទេទៅនៅណែអាកូនទើបការហ្នឹងកូនមួយហ្នឹង!

ក៖ ក៏នៅហ្នឹងជុំគា្នដែរ?

ខ៖ នៅហ្នឹងដែរ។

ក៖ ហើយហ្នឹងកូនពៅគេ?

ខ៖ បាទកូនពៅគេ។

ក៖ អូ៎បាទអ៊ុំចុះអ៊ុំគិតថាដូចជាកាលពីមុនហាសកាលពីក្មេងឪពុកម្ដាយអ៊ុំធ្លាប់បង្រៀនពីជំនាញអីទៅអ៊ុំអត់?

ខ៖ អត់ដែរផងគាត់អត់ដែរបង្រៀនអី។

ក៖ គាត់ចេះឡើងត្នោតចេះអីអត់អ៊ុំ?

ខ៖ អត់ទេខ្ញុំនៅអត់ដែរឡើងត្នោតមិនដែរតាំងពីដឹងក្ដីមកមិនដែរឃើញគាត់ឡើងត្នោតទេ។

ក៖ អូ៎ចឹងមានន័យថាអើបង់សំណាញ់រកត្រី?

ខ៖ បាទ!

ក៖ ធ្វើស្រែធ្វើអីអ៊ុំធ្វើចេះដោយខ្លួនឯង?

ខ៖ បាទចេះខ្លួនឯង!

ក៖ មើលគេធ្វើហាសណេះអ៊ុំ?

ខ៖ បាទចេះតែលបមើលគេលិចកើតលិចកើតទៅយើងយកចិត្តទុកដាក់ទៅ។

ក៖ អូ៎!

ខ៖ មានតែបង់សំណាញ់ចងម៉ងចងអីហ្នឹងចេះតែលបមើលចាស់ៗសួរចាស់ៗឆ្ងល់សួរចងម៉េចអីម៉េចទៅយើងរៀនតាមគាត់ទៅគាត់ជាអ្នកចេះ។

ក៖ បាទអ៊ុំបាទ!

ខ៖ បានយើងចេះដែរ។

ក៖ ចុះអ៊ុំគិតថាដូចជាទាក់ទងពីក្ដីប្រាថ្នាវិញកាលពីក្មេងអ៊ុំមានកាលនៅរៀនអ៊ុំធ្លាប់មានគោលបំណងថាធំឡើងអ៊ុំចង់ធ្វើអីមួយអត់អ៊ុំ?

ខ៖ ដូចអត់មាននឹកឃើញអីចង់ធ្វើអីផងព្រោះយើងថាបានវាមិនចង់ធ្វើអី។

ក៖ យើងរៀនអត់ចេះ?

ខ៖ យើងរៀនអត់ចេះ។

ក៖ អូ៎!

ខ៖ បើយើងរៀនចេះទៅយើងស្រួលរករបរ។

ក៖ បាទអ៊ុំ!

ខ៖ ដល់ចឹងយើងចេះរកតាមកំលាំងតាមញើសឈាមរបស់យើងគ្រាន់ម៉ារួច។

ក៖ អូ៎បាទអ៊ុំចុះអ៊ុំគិតថាសព្វថ្ងៃអ៊ុំធ្វើការងារអីគេខ្លះទៅអ៊ុំ?

ខ៖ ខ្ញុំមានអីមានតែរកត្រីហ្នឹង!

ក៖ រកត្រី?

ខ៖ រកត្រីមកផ្ទះចឹងទៅអាលែងតែធ្វើការងារនេះការងារនោះ។

ក៖ ទាល់តែដល់ខែធ្វើស្រែបានចាប់ផ្ដើមទៅធ្វើ?

ខ៖ បាទដល់ខែធ្វើស្រែយើងទៅធ្វើស្រែ។

ក៖ ចុះអើអ៊ុំគិតថាអើរកត្រីមួយថ្ងៃអ៊ុំរកបានប៉ុន្មានទៅអ៊ុំ?

ខ៖ រកជួនបានដោយថ្ងៃដែរចឹងពីរគីឡូចឹងថ្ងៃណាអីទៅបីគីឡូបួនគីឡូអីចឹងទៅវាមិនទៀងថ្ងៃណាបានបានថ្ងៃណាមិនបានមិនបាន។

ក៖ តែអ៊ុំទៅរកឆ្ងាយណេះអ៊ុំណេះ?

ខ៖ បាទទៅទួលហោស!

ក៖ ជាទូទៅមួយថ្ងៃអ៊ុំទៅរកប៉ុន្មានម៉ោងទៅអ៊ុំ?

ខ៖ ជិះម៉ូតូទៅនេះដែរមិនដល់ប្រហែលកន្លះម៉ោងប្រហែលកន្លះម៉ោង។

ក៖ ប៉ុន្តែអ៊ុំទៅរកប៉ុន្មានម៉ោងទៅក្នុងមួយថ្ងៃ?

ខ៖ ខ្ញុំទៅរកខ្ញុំទៅដេកណុង។

ក៖ ដេកនៅណុងម៉ង?

ខ៖ បាទព្រឹកឡើងបានខ្ញុំមក។

ក៖ យើងលក្ខណៈជាដាក់បង្កៃរឺមួយក៏យើង…?

ខ៖ ដាក់រនង។

ក៖ ដាក់ម៉ង?

ខ៖ ដាក់រនងយើង។

ក៖ អូ៎ដាក់រនងហេស?

ខ៖ បាទ!

ក៖ ប៉ុន្តែយើងអត់មានអូសអួនអូសអីណាហី?

ខ៖ អត់ទេ។

ក៖ អូ៎ចឹងយើងបានតិចតក់ៗហាសណេះ?

ខ៖ បាទតិកតក់ៗ។

ក៖ អូ៎!

ខ៖ គេអូសអួនអាហ្នឹងពីរនាក់បីនាក់។

ក៖ បាទអ៊ុំបាទ!

ខ៖ បើម្នាក់ឯងយើងធ្វើអត់កើត។

ក៖ យើងអត់មានអ្នកទៅជាមួយណេះអ៊ុំ?

ខ៖ បាទហ្នឹងហើយដល់ចឹងយើងរកអារបរណាកូនគេជាប់ការងាររបស់គេយើងមានតែរកអាហ្នឹងតិចតួចៗ។

ក៖ បាទអ៊ុំបាទចុះអ៊ុំគិតថាបើសិនជាចង់សួរសំនួរមួយចុងក្រោយហាសអ៊ុំ?

ខ៖ បាទ!

ក៖ ចង់សួរថាបើសិនជាចង់អោយអ៊ុំផ្ដែផ្ដាំទៅកូនចៅជំនាន់ក្រោយៗវិញអ៊ុំគិតថាមានអីចង់ផ្ដាំទៅពួកគាត់អត់អ៊ុំ?

ខ៖ ទេមានផ្ដាំអីទេមានចង់ផ្ដាំអីផងមានស្អីផ្ដាំហាស!

ក៖ លក្ខណៈចង់អោយពួកគាត់ខំប្រឹងរៀន?

ខ៖ បាទ!

ក៖ ខំធ្វើការដើម្បីអោយមានអនាគត់ក្រុមគ្រួសារល្អអីចឹងហាសណាស់អ៊ុំ?

ខ៖ បាទយើងអារឿងរៀនប្រាប់វាដែរដល់ពេលឥឡូវវាឈប់រៀនអស់ហើយ!

ក៖ កូនពៅរបស់អ៊ុំឈប់ដែរ?

ខ៖ បាទឈប់ដែរហើយមុនៗឧស្សាហ៍ប្រាប់ដែរចេះតែអោយវាប្រឹងប្រែងរៀនទៅគីឡូបានធ្វើនេះធ្វើនោះហ្នឹងគេហ្នឹងឯង បើយើងមិនសង្គមហ្នឹងមិនបានទេគីឡូក្មេងក្រោយៗទៀតទៅ។

ក៖ អូ៎!

ខ៖ ជំនាន់ក្រោយបានធ្វើការ។

ក៖ បាទអ៊ុំ!

ខ៖ ឥឡូវវាឈប់អស់ហើយ!

ក៖ អូ៎!

ខ៖ មានតែវាប្រឹងរកស៊ីហ្នឹងមានធ្វើអីឥឡូវ។

ក៖ ប៉ុន្តែកូនរបស់អ៊ុំឥឡូវគាត់នៅរកស៊ីទាំងអស់?

ខ៖ បាទ!

ក៖ អូ៎ចុះកូនពៅអ៊ុំគាត់ធ្វើអីគេទៅ?

ខ៖ នោះដាំបាយអោយថៅកែ។

ក៖ អូ៎គាត់អោយប្រាប់ខែចឹងហោស?

ខ៖ បាទគាត់អោយប្រាក់ខែ។

ក៖ ហើយហ្នឹងកូនទីពីរគាត់ទៅបើកឡានចឹង?

ខ៖ បាទបើកឡាន។

ក៖ បានមួយខែប៉ុន្មានទៅអ៊ុំបើកឡាន?

ខ៖ បានមួយខែប៉ុន្មានទេនេះបានពីររយ។

ក៖ ដែរគាត់អោយស្នាក់នៅគាត់អោយស៊ីចាយគេអោយអីជុំគា្នចឹងហាសណេះអ៊ុំណេះ?

ខ៖ បាទហ្នឹងហើយ!

ក៖ អូ៎ល្អដែរ!

ខ៖ បាទ!

ក៖ អូ៎បាទអ៊ុំចុះអ៊ុំគិតថាបើសិនជាចង់អោយពួកគាត់ជៀសវៀងពីអំពើដែរអត់ល្អក្នុងសង្គមវិញលក្ខណៈថា ជក់គ្រឿងញៀនដូចអីចឹងហាសអ៊ុំមានធ្លាប់បានប្រាប់ផ្ដែផ្ដាំ?

ខ៖ អូ៎កូនខ្ញុំប្រាប់ណាស់ប្រាប់គ្រប់សព្វប៉ុន្តែមិនដែរពីរកូន។

ក៖ អត់ល្អទេណេះអ៊ុំណេះ?

ខ៖ បាទតែបារីក៏ខ្ញុំមិនអោយជក់ដែរ។

ក៖ អូ៎!

ខ៖ បារីថាអញ់វាថាខ្ញុំហ្នឹងធ្លាប់ជក់ហើយធ្វើម៉េចវាជ្រុលហើយហួសហេតុហើយប៉ុន្តែអាកូនក្រោយៗកុំនេះអីហ្នឹងគេអារឿងថ្នាំអារឿងគ្រឿងញៀនអីខ្ញុំមិនអោយចូលចិត្តខ្ញុំអោយសោះ។

ក៖ ចុះប្រពន្ធរបស់អ៊ុំគាត់ធ្វើអីគេទៅអ៊ុំ?

ខ៖ រាល់ថ្ងៃ?

ក៖ បាទ!

ខ៖ មានអីទេនៅតែផ្ទះមើលកូនមើលចៅ។

ក៖ អូ៎នៅផ្ទះមើលកូនមើលចៅចឹងហាសអ៊ុំណេះ?

ខ៖ បាទហ្នឹងហើយ!

ក៖ បាទអ៊ុំ!

ខ៖ តែខ្ញុំដើរ។

ក៖ អ៊ុំដើររកស៊ីរកអីចឹងទៅ?

ខ៖ បាទ!

ក៖ អូ៎បាទចុះអ៊ុំមានអីដែរចង់ផ្ដែផ្ដាំផ្សេងជៀសពីហ្នឹងទៀតអត់អ៊ុំ?

ខ៖ ខ្ញុំគ្មានអីផ្ដាំ។

ក៖ អូ៎ចឹងប្រហែលជាចុងក្រោយក្មួយអរគុណច្រើនអ៊ុំដែរបានអោយខ្ញុំពិភាក្សាជាមួយអ៊ុំទាក់ទងពីប្រវត្តិរបស់អ៊ុំ?

ខ៖ បាទ!

ក៖ ហើយការសម្ភាសទាំងនេះខ្ញុំហ្នឹងដាក់ទៅក្នុងវេបសាយសាលាដើម្បីតំកល់ទុកអោយកូនចៅជំនាន់ក្រោយរបស់អ៊ុំពួកគាត់បានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតា ជាពិសេសអើប្រវត្តិដែរអ៊ុំអ៊ុំបានរៀបរាប់ប្រាប់ខ្ញុំមិញចឹងដើម្បីអោយពួកគាត់បានដឹងបានស្គាល់អីចឹងហាសអ៊ុំ?

ខ៖ បាទ!

ក៖ ចឹងអ៊ុំដូចជាចុងក្រោយអ៊ុំអនុញ្ញាតិដើម្បីអោយក្មួយដាក់ការសម្ភាសទាំងអស់ហ្នឹងទៅក្នុងវេបសាយសាលាទេអ៊ុំ?

ខ៖ ដាក់ទៅស្រេចក្មួយឯងដាក់។

ក៖ អូ៎បាទអ៊ុំបាទចឹងជាចុងក្រោយក្មួយអរគុណ..?

ខ៖ បាទអាហ្នឹងគ្រាន់តែអោយក្មេងជំនាន់ក្រោយមើលទៅឃើញគ្រាន់តែចងចាំថ្ងៃមុខថ្ងៃក្រោយទៀត។

ក៖ បាទគ្រាន់ចងចាំពីប្រវត្តិអ៊ុំ?

ខ៖ បាទ!

ក៖ ប្រវត្តិថាអូ៎ធ្លាប់មានការជូចត់?

ខ៖ បាទ!

ក៖ សង្រ្គាមរឺមួយក៏ការរកស៊ីពួកគាត់វេទនាអីម៉េចៗចឹងណេះអ៊ុំណេះ?

ខ៖ បាទៗ!

ក៖ បាទអរគុណច្រើនអ៊ុំ។

ខ៖ បាទ។